
Det  inspirerende  budskab 

AF  MARK   E.  PETERSEN  af  De  Tolvs  Råd 


En  af  Trosartiklerne  indeholder  blandt  andet  følgende  ord:  „Vi  tror,  at 
vi  må  være  ærlige  .  .  ."  (13.  Trosartikel.) 

Dette  er  en  af  de  vigtigste  grundsætninger  i  vor  religion,  og  for  mange 
mennesker  er  det  en  af  de  vanskeligste  at  efterleve.  Ærlighed  er  lige  så  vigtig 
for  sand  kristendom  som  dåben  eller  opstandelsen  for  de  døde.  Den  er  grund- 
laget for  al  karakterudvikling. 

Da  Han  (Kristus)  lærte  os  først  at  søge  Guds  rige  og  Hans  retfærdighed, 
henviste  Han  til  oprigtighed  i  formål,  hvad  der  er  det  samme  som  ærlighed. 

Er  Kristus  delt  i  noget  principspørgsmål?  Har  Han  at  gøre  med  dobbelte 
standarder?  Regner  Han  med  uærlige  midler?  Er  der  nogen  dobbelthed  hos 
Ham?  Kan  dobbelthed  da  findes  hos  Hans  følgesvende? 

Hvad  mener  Han,  når  Han  siger:  „Du  må  ikke  lyve,"  „Du  må  ikke  stjæle," 
„Du  må  ikke  begære,"  „  Du  må  ikke  bære  falsk  vidnesbyrd"? 

Giver  Han  os  tilladelse  til  at  fortælle  små  løgne,  med  den  underforståelse, 
at  vi  ikke  vil  fortælle  store? 

Tillader  Han  os  at  stjæle  lidt  her  og  lidt  der,  forudsat  at  vi  ikke  begår  store 
tyverier? 

Hvor  er  det  en  skam,  at  så  mange  mennesker  virkelig  tror  på  denne  djævelske 
læresætning!  Men  der  er  kun  én  måde,  hvorpå  vi  kan  blive  frelst  og  komme  i 
Hans  nærhed.  Det  er  ved  at  undgå  alle  former  for  hykleri  og  ved  ærligt  og  oprig- 
tigt at  holde  Hans  befalinger. 

Formålet  med  Templerne 


AF  PRÆSIDENT  DAVID  O.  McKAY 
(Fra  en  tale  ved  indvielsen  af  Templet  i  Schweiz  samt  andre  kilder). 


Edens  Have-værelset  i  St.  George  Templet, 


Et  af  de  hovedspørgsmål,  der  sædvanligvis  stilles  af 
reportere,  journalister  og  andre,  er:  „Hvad  er  forskellen 
mellem  Deres  templer  og  Deres  andre  kirkebygninger?" 
Som  alle  Kirkens  medlemmer  ved,  er  svaret,  at  templerne 
er  bygget  til  udførelse  af  hellige  ordinanser  —  ikke  hem- 
melige, men  hellige. 

Et  af  de  mest  fremtrædende  træk  ved  den  gengivne 
Jesu  Kristi  Kirke  er  dens  ordinansers  og  ceremoniers 
evige  natur.  F.  eks.  bliver  ægtefolk  sædvanligvis,  både 
ved  det  borgerlige  såvel  som  det  kirkelige  bryllup  kun  viet 
„for  tid"  eller  „indtil  døden  skiller  jer  ad".  Men  kærlig- 
heden er  evig  ligesom  menneskets  ånd;  og  hvis  mennesket 


fortsætter  efter  døden,  hvad  det  gør,  vil  kærligheden  også 
gøre  det. 

Dette  interesserer  næsten  enhver  intelligent  spørger 
og  undersøger,  særiig  hvis  han  eller  hun  er  klar  over  den 
sandhed,  at  kærligheden  —  det  mest  guddommelige  ken- 
detegn ved  den  menneskelige  sjæl  —  vil  være  lige  så  evig 
som  ånden  selv.  Så  når  et  menneske  dør,  vil  kærligheden 
blive  ved  at  bestå,  og  hvis  nogen,  der  spørger,  tror  på 
sjælens  udødelighed  eller  på,  at  personligheden  bliver 
ved  at  eksistere  efter  døden,  må  han  indrømme,  at  kær- 
ligheden også  vil  bestå. 

Deraf  følger  logisk  et  andet  spørgsmål:  Hvem  skal  vi 
elske  i  den  næste  verden?  Som  svar  på  dette  spørgsmål 
sagde  en  amerikansk  kvinde,  som  jeg  traf  sammen  med 
hendes  mand  for  mange  år  siden  på  en  rejse  til  Øerne  i 
Stillehavet:  „Vi  bør  elske  alle".  „Ja",  svarede  jeg,  „vi 
skulle  også  elske  alle  her".  Dette  er  Frelserens  befaling, 
at  elske  vor  næste  som  os  selv.  Men  hvis  jordiske  ting 

Beseglingsværelset,  hvor  der  foretages 
vielser  for  evigheden  så  vel  som  for  tiden 
her  på  jorden. 


Døbefonten  i  templet  hviler  på  tolv  stø- 
bejerns-okser. 


Verdens-værelset   i   templet. 


Denne  forsamlingssal  i  St.  George  Tem- 
plet er  en  rummelig  hal,  hvor  der  holdes 
særlige  møder. 

er  typiske  for  himmelske  ting,  skal  vi  i  åndeverdenen  gen- 
kende vore  kære  der  og  elske  dem,  som  vi  elskede  dem 
her.  Jeg  elsker  min  hustru  mere  end  jeg  kan  elske  andre 
folk.  Jeg  elsker  mine  børn.  Jeg  kan  have  sympati,  jeg  kan 
have  et  ønske  om  at  hjælpe  hele  menneskeheden,  men  jeg 
elsker  hende,  ved  hvis  side  jeg  har  siddet  og  våget  over 
en  af  mine  kære,  som  var  syg,  eller  måske  var  gået  bort. 
Disse  oplevelser  binder  det  ene  hjerte  til  det  andet,  og 
det  er  en  vidunderlig  tanke  at  værne  om,  at  døden  ikke 
kan  skille  hjerter,  som  er  bundet  sammen  på  denne 
måde;  thi  hver  af  I  ægtemænd  vil  genkende  jeres  hustru 
i  den  anden  verden,  og  I  vil  elske  hende  der,  som  I  elsker 
hende  her,  og  vil  komme  frem  i  et  nyt  og  evigt  liv  i  op- 
standelsen. Hvorfor  skulle  døden  skille  jer,  hvis  kærlighe- 
den fortsætter  efter  døden? 

Det  skal  den  ikke  og  behøver  det  ikke,  thi  da  Jesus  var 
på  jorden,  sagde  han  til  sine  apostle:  „Og  jeg  vil  give 
dig  himmerigets  nøgler,  og  hvad  du  binder  på  jorden,  det 
skal  være  bundet  i  himlene  og  hvad  du  løser  på  jorden,  det 
skal  være  løst  i  himlene".  (Matt.  16:19.)  Og  med  det  hellige 


De,  som  anerkender  Jesus  Kristus,  vor  Herre,  som 
ophavsmanden  til  frelse,  de,  som  anerkender  Hans  udtalel- 
ser —  ubetingede  udtalelser  —  angående  nødvendighe- 
den af  lydighed  mod  visse  principper,  må  nødvendigvis 
indrømme,  at  enhver  må  underkaste  sig  visse  fundamen- 
tale ordinanser  eller  også  behøver  ingen  at  underkaste 
sig  dem.  Det  er  altså  den  simple  kendsgerning. 

Vi  har,  som  De  ved,  i  den  hellige  skrift  utallige  beviser 
på,  at  Frelseren  hentydede  til  én  Evig  Plan.  For  eksempel, 
da  Nikodemus,  medlem  af  Sanhedrinen,  —  en  mand,  som 
øjensynlig  havde  lyttet  til,  hvad  Frelseren  sagde,  og  som 
sandsynligvis  havde  fulgt  Ham  —  kom  til  Jesus,  tilskyndet 
af  ønsket  om  at  vide,  hvad  Jesus  havde,  som  saddukæerne 
og  farisæerne  ikke  havde,  og  bar  sit  vidnesbyrd  med 
følgende  ord:  „Rabbi!  vi  ved,  at  du  er  en  lærer,  som  er 
kommen  fra  Gud;  thi  ingen  kan  gøre  de  tegn,  som  du 
gør,  uden  Gud  er  med  ham".  Og  så  fulgte  samtalen,  hvor 
Nikodemus  uden  tvivl  har  spurgt:  „Hvad  skal  jeg  gøre?" 
Og  en  af  de  mest  bemærkelsesværdige  udtalelser,  vi  har 
i  skriften,  blev  givet  som  dette  svar:  „Ingen  kan  se  Guds 


/  Skabelses-værelset  i  Salt  Lake  Templet  forestiller  de  farverige 
vægmalerier  jordens  skabelse. 


præstedømmes  gengivelse  til  jorden  hævder  Kirken,  at 
denne  magt  atter  blev  givet  til  udvalgte  mænd,  og  at  i  Her- 
rens Hus,  hvor  ægteskabsceremonien  bliver  udført  af  dem, 
der  har  den  rette  myndighed  til  at  repræsentere  vor  Herre 
og  Frelser,  bliver  forbindelsen  mellem  mand  og  hustru  og 
mellem  forældre  og  børn  virkeliggjort  for  tid  og  evighed, 
og  derfor  vil  den  familie,  der  således  er  blevet  viet,  fort- 
sætte i  evigheden. 

Dette  er  et  af  templernes  formål. 

Der  er  et  andet  formål  —  der  ikke  så  let  forstås  af 
forespørgerne,  før  de  får  et  glimt  af  Guds  retfærdighed, 
eller  før  vi  spørger  dem:  „Tror  De,  at  en  retfærdig  Gud 
ville  kræve,  at  jeg  skulle  overholde  visse  principper  og 
ordinanser,  for  at  jeg  kunne  komme  ind  i  Guds  rige,  og  at 
han  ville  tillade  Dem  at  komme  ind  i  Guds  rige  uden  at 
overholde  disse  principper  og  ordinanser?" 


rige,  hvis  han  ikke  bliver  født  på  ny".  Og  „Nikodemus  siger 
til  ham:  Hvorledes  kan  et  menneske  fødes,  når  det  er 
gammelt?  Det  kan  da  ikke  for  anden  gang  komme  ind  i  sin 
moders  liv  og  fødes?  Jesus  svarede:  Sandelig,  sandelig 
siger  jeg  dig,  ingen  kan  komme  ind  i  Guds  rige,  hvis  han 
ikke  bliver  født  af  vand  og  ånd".  (Johs.  3:2-5.)  Og  det  er 
sandt. 

Frelserens  ord  til  Nikodemus  anerkendes  i  deres  bog- 
stavelige betydning  af  trofaste  medlemmer  af  Kirken.  Skrif- 
ten gjorde  ingen  forskel  på  de  levende  og  de  døde.  Denne 
lov  henvender  sig  til  alle  mennesker,  den  eneste  undta- 
gelse er  børn,  der  dør  som  små,  da  de  ikke  har  nogen  synd 
at  sone.  For  at  skaffe  frelse  til  alle  er  det  i  Templet  indrettet 
således,  at  de  levende  kan  døbes  på  de  dødes  vegne. 

Bevis  på,  at  sådant  stedfortrædende  arbejde  blev 
udført  i  den  første  kristne  kirke,  findes  i  Paulus's  ord  tii 

Verdens-værelset  i  Salt  Lake  Templet  er  symbolsk 
for  den  triste  og  mørke  verden,  som  Adam  og  Eva 
blev  drevet  ud  i,  efter  at  de  havde  nydt  af  den 
forbudne  frugt. 


korinterne:  „Hvad  vil  ellers  de  opnå,  der  lader  sig  døbe 
for  de  døde?  Hvis  døde  overhovedet  ikke  opstår,  hvorfor 
lader  de  sig  så  døbe  for  dem?"  (I.Kor.  15:29).  Den  såkaldt 
kristne  verden  har  studset  over  meningen  med  denne 
enkle  tekst,  og  ikke  så  få  kommentatorer  har  prøvet  at 
bortforklare  dens  virkelige  betydning,  at  Frelserens  lær- 
domme gælder  hele  menneskeheden. 

Jeg  gentager,  hvis  dåben  er  nødvendig  for  det  ene 
menneske,  er  den  nødvendig  for  alle.  Så  kan  man  måske 
stille  det  spørgsmål,  som  en  kinesisk  student,  der  stude- 
rede på  et  af  vore  ledende  universiteter,  stillede,  da  han 
talte  med  en  protestantisk  præst:  „Hvad  med  mine  for- 
fædre, som  aldrig  har  hørt  navnet  Jesus  Kristus?" 

„Ja",  lød  svaret,  „de  er  alle  fortabt". 

Den  kinesiske  students  retfærdighedssans  blev  såret, 
for  han  svarede  straks:  „Jeg  vil  ikke  have  noget  at  gøre 
med  en  så  uretfærdig  religion!"  Havde  den  kinesiske 
student  stillet  en  „mormon"-missionær  dette  spørgsmål, 
ville  han  have  fået  dette  svar:  „De  vil  få  lejlighed  til  at 
høre  Evangeliet  og  at  blive  døbt  af  vand  og  ånd,  så  de 
også  kan  komme  ind  i  Guds  rige". 


Hvad  med  vore  forfædre,  som  aldrig  har  hørt  navnet 
Jesus  Kristus?  Hvad  med  de  millioner,  som  er  døde  uden 
at  have  hørt  Hans  navn?  De  er  allesammen  vor  Faders 
børn  lige  så  vel  som  De  og  jeg.  Er  det  en  kærlig  Faders 
handling  at  dømme  dem  til  for  evigt  at  være  uden  for  Guds 
rige,  fordi  de  ikke  har  haft  lejlighed  til  at  høre  Jesu  Kristi 
navn? 

Nej,  det  er  det  ikke.  „Vi  tror,  at  .  .  .  hele  menneskehe- 
den kan  blive  frelst  ved  lydighed  mod  Evangeliets  love  og 
forordninger".  Og  vi  tror  også,  at  de,  som  er  døde  uden 
at  have  hørt  Evangeliet  her  i  dødeligheden,  vil  få  lejlighed 
til  at  høre  det  i  den  anden  verden. 

Hvor  gik  Kristi  Ånd  hen,  medens  Hans  legeme  lå  i 
graven?  Apostlen  Peter  fortæller  os,  at  Han  gik  hen  for  at 
prædike  for  de  ånder  som  var  i  forvaring,  de,  som  fordum 
var  ulydige  i  Noas  dage,  da  arken  blev  bygget.  (Se  /  Perer 
3:19-20.)  De,  som  døde  for  tusinder  af  år  siden,  levede 
stadig  i  åndeverdenen,  og  Evangeliet  blev  bragt  dem,  lige- 
som det  vil  blive  bragt  alle  vor  Faders  børn. 
Dette  er  altså  et  andet  formål  med  templet.  Man  kan  få 
lejlighed  til  at  samle  navnene  på  sine  forfædre,  som  ved 

Det  celestiale  værelse  i  London  Templet. 


at  blive  døbt  ved  stedfortræder  kan  blive  medlemmer 
af  Guds  rige  på  den  anden  side,  ligesom  vi  er  medlemmer 
her. 

Siden  gengivelsen  af  dette  princip  og  denne  skik  har 
Kirkens  medlemmer  ivrigt  søgt  i  verdens  optegnelser 
efter  deres  forfædres  historie,  så  de  ved  stedfortræder 
kan  modtage  Kristi  Evangeliums  velsignelser.  I  forbindelse 
med  dette  arbejde  opretholder  Kirken  en  udstrakt  genea- 
logisk organisation. 

Disse  to  store  formål  —  evigt  ægteskab  (familiebånd 
for  tid  og  evighed)  og  at  åbne  rigets  porte  for  dem,  der 
er  døde  uden  at  have  haft  lejlighed  til  at  modtage  Jesu 
Kristi  Evangelium  og  dets  nødvendige  ordinanser  —  vil, 
når  de  bliver  prædiket  på  rette  måde,  alvorligt  og  oprig- 
tigt til  de  ærlige  af  hjertet,  appellere  til  retfærdigheden 
hos  dem,  der  elsker  sandheden. 

Desuden  er  der  tempel-„begavelsen",  som  også  er 
en  ordinanse,  der  vedrører  menneskets  evige  rejse  og 
ubegrænsede  muligheder  og  fremskridt,  som  en  retfærdig 
og  kærlig  Fader  har  muliggjort  for  de  børn,  som  Han  har 
skabt  i  sit  eget  billede  -  for  hele  den  menneskelige  familie. 


Det  er  derfor,  templer  bliver  bygget. 

Gud  hjælpe  os  til  at  påskønne  Jesu  Kristi  gengivne 
Evangelium  i  dets  altomfattende  retfærdighed  og  barm- 
hjertighed og  strålende  evige  plan.  Hele  formålet  med  og 
betydningen  af  livet  indeholdes  i  det,  med  dets  store  frel- 
sende og  forædlende  ordinanser,  som  vil  bringe  den 
enkelte  til  hans  højeste  muligheder  både  her  og  på  den 
anden  side,  med  en  evigtvarende  forbindelse  med  sine 
kære  i  Guds  nærværelse. 

Jeg  beder  af  hele  min  sjæl,  at  alle  Kirkens  medlemmer, 
deres  børn  og  deres  børnebørn  —  og  alle  mennesker 
overalt  ■ —  til  sidst  må  få  et  glimt  af  herligheden  i  Herrens 
Hus  og  have  visdom  til  at  forstå  og  styrke  til  at  efterleve 
Jesu  Kristi  Evangeliums  principper,  som  er  evige  og  hen- 
vender sig  til  alle  levende  personer,  og  udvikle  den 
åndelighed,  som  vil  bringe  fred  på  jorden  og  god  vilje 
mellem  menneskene.  /-\ 

Forneden  til  venstre  —  Vielser  i  templerne  udføres  i 
værelser  som  dette,  der  findes  i  Manti  Templet.  Her 
bliver  ægtepar  beseglet  for  tid  og  evighed. 


Midten  —  Det  celestiale  værelse  i  Idaho  Falls  Templet. 


A  ^NtvV^ 


Øverst  til  højre  —  Det  ce/e- 
stiale  værelse  i  Salt  Lake 
Templet.  Disse  rigt  udsty- 
rede værelser  symboliserer 
det  ophøjede  mål,  som 
mennesket  kan  nå  ved  at 
leve  i  overensstemmelse 
med  Evangeliets  frelsende 
principper. 


Nederst  til  højre  —  /  det 
terrestriale  værelse,  som 
dette  i  Salt  Lake  Templet, 
gives  der  instruktioner  an- 
gående menneskets  evige 
rejse. 


I 
I 


Hvorfor 
Mormonerne 
bygger  Templer 


AF  ÆLDSTE  MARK  E.  PETERSEN 
Medlem  af  De  Tolv  Apostles  Råd 


Når  De  har  besøgt  de  templer,  der  bygges  af  Jesu 
Kristi  Kirke  af  Sidste  Dages  Hellige,  eller  De  har  set 
fotografier  af  dem,  har  De  så  nogen  sinde  spekuleret  over, 
hvorfor  disse  bygninger  opføres? 

Disse  templer  er  anderledes  end  alle  andre  bygninger 
i  verden.  Naturligvis  har  andre  folk  rejst  smukke  bygninger, 
og  nogle  af  dem  er  blevet  kaldt  for  templer,  men  der  er 
ingen  af  dem,  der  er  bygget  med  det  formål  eller  som  fun- 
gerer som  mormonernes  templer. 

Hvorfor  bygger  Sidste  Dages  Hellige  disse  templer? 
Hvorledes  anvendes  de?  Er  de  samlingssted  for  gudstje- 
nester eller  hårde  ritualistiske  formål?  Hvad  er  det  egentlig, 
der  foregår  derinde?  Hvorfor  har  de  Sidste  Dages  Hellige 
investeret  så  megen  tid,  så  mange  kræfter  og  så  mange 
penge  i  sådanne  projekter? 

I  mere  end  hundrede  år  har  de  bygget  templer.  Det 
begyndte  med,  at  profeten  Joseph  Smith  byggede  to  af 
disse  bygninger  og  gav  udkast  til  to  andre,  allesammen 
i  den  midt-vestlige  del  af  De  Forenede  Stater. 

Da  De  Sidste  Dages  Hellige  var  rejst  vestpå,  fortsatte 
de  dette  arbejde,  og  i  løbet  af  nogle  få  år  havde  de  fuld- 
ført 4  templer  i  Utah.  Siden  den  tid  har  de  bygget  andre  i 
Idaho,  Arizona,  Los  Angeles,  Alberta-Canada,  Hawaii, 
Schweiz,  England,  New  Zealand  og  Oakland. 

Der  er  investeret  mange  millioner  dollars  i  dem.  Kir- 
kens medlemmer  har  bygget  i  både  gode  og  dårlige  tider, 
når  de  var  i  den  dybeste  fattigdom  og  lidelse,  idet  de 
altid  gjorde  det  med  tilbedelsens  og  taknemmelighedens 
ånd,  fordi  de  adlød  Guds  vilje. 

De  Sidste  Dages  Hellige  erklærer,  at  gennem  profeten 
Joseph  Smith  blev  den  Herre  Jesu  Kristi  Evangelium  i  sin 
fylde  gengivet  til  jorden.  Den  „fylde"  betyder  fuldkommen- 
hed. Alle  ting  henhørende  under  Evangeliet  i  fordums  tid 
blev  ved  hjælp  af  denne  gengivelse  overdraget  menne- 
skene i  vor  tid. 

Bibelen  fortæller  om  hellige  ordinanser,  der  blev  ud- 
ført i  indviede  bygninger  til  det  gamle  Israels  åndelige 
frelse.  De  bygninger,  der  blev  således  anvendt,  var  ikke 
synagoger;  de  var  heller  ikke  andre  almindelige  steder, 
hvor  man  mødtes  til  gudstjeneste.  De  var  specielt  bygget 
til  dette  bestemte  formål.  Medens  folket  drog  om  i  ørkenen 
benyttede  de  sig  af  et  transportabelt  tabernakel.  Dette 
tabernakel  kaldes  for  „Herrens  tempel",  og  det  var  f.  eks. 
dér  Samuels  moder  gik  op  for  at  bede.  (1.  Sam.  1:9)  Da 

deres  omvandring  var  forbi,  og  de  fik  en  fast  ledelse, 
byggede  de  et  herligt  tempel  i  Jerusalem  i  stedet  for 
Tabernaklet. 

Efter  bibelsk  forskrift  har  Herren  igen  i  vor  tid  sat  de 
frelsende  ordinanser  for  alle,  som  vil  tro,  i  kraft  og  befaler, 
at  der  skal  bygges  templer,  hvori  disse  hellige  ritualer  kan 
udføres. 

I  fordums  tid  var  to  ting  nødvendige  for  et  menneske 
for  at  kunne  opnå  Herrens  frelsende  velsignelser: 

(1)  Man  skulle  leve  det  retfærdige  liv,  som  fremgår 
af  Herrens  bud  —  og 

(2)  man  skulle  tage  del  i  de  frelsende  ordinanser,  der 
blev  udført  af  Herrens  virkeligt  bemyndigede 
tjenere. 

Selv  om  nogle  af  disse  ordinanser  kunne  udføres, 
hvor  som  helst  folk  befandt  sig,  var  der  andre,  der  var 
så  hellige,  at  Herren  krævede,  at  de  blev  udført  i  specielt 
konstruerede  bygninger,  som  f.  eks.  Tabernaklet  eller 
Templet,  som  det  var  i  begyndelsen,  eller  Det  store  Tempel, 
som  indtog  dets  plads. 

Dér  forvaltede  præstedømmet  de  højtidelige  ritualer. 
Ikke  enhver  kunne  komme  ind,  kun  de,  som  havde  vist  sig 
værdige.  Ubemyndigede  embedsmænd  pådrog  sig  Guds 
vrede.  De  hellige  ordinanser  blev  aldrig  fuldstændig 
offentliggjort  til  verden  som  helhed;  de  var  alt  for  hellige, 
men  de  udvalgte  og  trofaste  deltog  med  højtidelighed. 

Da  Evangeliet  i  disse  sidste  dage  blev  gengivet,  blev 
også  bygning  af  templer  og  templets  ordinanser  genop- 
rettet gennem  profeten  Joseph  Smith.  De  Sidste  Dages 
Hellige  lærte  af  deres  profet,  at  de  kunne  opnå  celestial 
herlighed  i  den  evige  verden,  men  kun  ved  at  „adlyde 
den  celestiale  lov  og  også  hele  loven". 

Da  profeten  talte  til  sit  folk  den  8.  april  1844,  sagde 
han,  at  tempelordinanserne,  således  som  han  forklarede 
dem,  var  så  vigtige,  at  „uden  dem  kan  vi  ikke  opnå  en 
celestial  trone.  Men  der  må  være  et  helligt  sted  beredt 
for  dette  øjemed."  (Profeten  Joseph  Smiths  Lærdomme, 
side  318—320.) 

Uden  templer  kunne  de  velsignelser  ikke  gives.  Svaret 
blev  konsekvent  det,  at  de  hellige  skulle  bygge  templer, 
og  dette  befalede  Herren  dem  at  gøre. 

I  fuld  enighed  påbegyndte  de  arbejdet.  Det  første 
tempel  blev  bygget  i  Kirtland,  Ohio.  Det  står  der  stadig, 
selv  om  det  blev  indviet  i  1836,  men  det  tilhører  ikke 
længere  De  Sidste  Dages  Hellige. 

Templet  i  Kirtland  var  kun  forberedende,  et  tempel, 
hvori  mange  af  de  hellige  ritualer  blev  åbenbaret.  Eftersom 
det  kun  var  forberedende,  og  eftersom  størstedelen  af 
tempelarbejdet  blev  holdt  tilbage  til  at  blive  udført  i  andre 
templer,  blev  dette  tempel  ikke  bygget  efter  den  tegning, 
der  er  anvendt  til  de  senere  bygninger.  Der  er  f.  eks.  ingen 
døbefont,  intet  værelse  til  vielser  og  andre  vigtige  ordi- 
nanser. Det  blev  hovedsageligt  bygget  til  forsamlingen  at 
samles  i  til  gudstjeneste. 

Forfølgelse  drev  de  hellige  bort  fra  Kirtland,  og  deres 
tempel  måtte  de  forlade.  De  slog  sig  ned  i  Jackson  County, 
Missouri,  og  indviede  en  tempelgrund  dér,  men  forføl- 
gelse hindrede  dem  i  at  bygge.  De  skabte  sig  hjem  i  Far 
West,  Missouri,  ikke  langt  fra  Independence,  og  lagde 
dér  grundstenen  til  et  tredje  tempel,  men  igen  blev  de 
forhindret  af  forfølgelse. 

Stadig  under  ledelse  af  profeten  Joseph  Smith  flyttede 
de  til  Nauvoo,  Illinois,  hvor  de  nedlagde  grundstenen  til 
det  fjerde  tempel,  og  denne  gang  gennemførte  de  bygnin- 
gen af  det  til  trods  for  angreb  fra  deres  fjender,  som 
dræbte  profeten  og  hans  broder  Hyrum. 

Efter  at  have  rejst  over  sletterne  til  Utah  genoptog  De 
Sidste  Dages  Hellige  deres  tempelbyggeri  med  uformind- 
sket iver.  De  ønskede  frelse  i  Guds  nærhed;  de  forstod,  at 
tempelordinanser  var  nødvendige  for  den  frelse,  og  derfor 
skyede  de  ingen  anstrengelser  for  at  rejse  de  bygninger, 
hvori  disse  ordinanser  kunne  udføres. 

Men  hvorledes  kunne  et  tempel  være  så  væsentligt  for 
et  menneskes  frelse?  Var  det  således  i  fordums  tid?  Hvil- 
ken rolle  spillede  templet  i  Jerusalem  i  det  gamle  Israels 
religiøse  livsførelse? 

At  templet  i  Jerusalem  var  mere  end  en  synagoge  er 
fastslået.  At  det  var  et  helligt  sted,  hvor  kun  præstedøm- 
met kunne  virke,  er  også  anerkendt.  At  dets  „Allerhellig- 
ste" var  reserveret  de  mest  trofaste  er  velkendt.  At  der 
blev  udført  hellige  ordinanser  i  det,  som  ikke  på  nogen 
måde  havde  forbindelse  med  gudstjenesten  i  den  almin- 
delige synagoge,  er  ligeledes  et  faktum.  Og  at  det  ikke  var 
åbent  for  de  nysgerriges  og  uindviedes  blikke  indrømmes 
også. 


Templet  i  Jerusalem  blev  vanhelliget  af  de  uværdige, 
som  kom  dér  og  gjorde  det  til  en  handelsplads  på  Jesu  tid, 
hvilket  man  vil  erindre.  Det  var  det,  der  gjorde  Frelseren 
så  vred,  at  Han  drev  dem  ud  af  templet  med  de  ord:  „Der 
står  skrevet:  'Mit  hus  skal  kaldes  et  bedehus',  men  I  har 
gjort  det  til  en  røverkule." 

De  templer,  der  bygges  i  disse  sidste  dage,  er  lige  så 
hellige,  og  derfor  er  de  reserveret  de  mest  trofaste  med- 
lemmer inden  for  Kirken. 

Men  hvad  foregår  der  i  et  tempel?  Naturligvis  er  man 
nysgerrig,  når  der  et  noget,  der  holdes  tilbage  fra  offent- 
lighedens blik. 

Når  der  er  blevet  bygget  templer,  er  de  blevet  åbnet 
for  besøg  for  publikum,  som  i  tusindvis  har  set  dem  og 
beundret  deres  skønhed.  Når  bygningerne  er  blevet  indviet 
og  de  sædvanlige  aktiviteter  med  tempelarbejdet  er  be- 
gyndt tillades  ingen  afbrydelse  for  at  betjene  turist- 
grupper. 

Når  gæsterne  går  fra  værelse  til  værelse  forud  for 
indvielsen  af  disse  templer,  får  de  forklaring  om  det 
arbejde,  der  udføres  i  dem. 

Hovedinteressen  drejer  sig  altid  om  døbefonten.  I  hvert 
tempel  hviler  denne  font  på  ryggen  af  12  sten-  eller 
bronzeokser,  idet  den  derved  —  som  i  andre  særkender 
—  følger  den  tegning,  profeten  Joseph  Smith  gav,  da  han 
på  sin  tid  igen  påbegyndte  tempelbyggeri  under  Herrens 
ledelse. 

Hvorfor  er  der  en  døbefont  i  templet?  Kan  folk  ikke 
blive  døbt  hvor  som  helst? 

Jo,  de  levende  kan.  Men  døbefonten  i  templet  er  til 
stedfortrædende  dåb,  der  udføres  for  de  døde. 

Dåb  for  de  døde?  Er  det  en  kristen  lære? 

I  Brevet  til  Hebræerne  læser  vi  om  de  trofastes  for- 
fædre, hvorefter  forfatteren  erklærer,  at  „de  ikke  skulle 
nå  til  fuldendelsen,  uden  at  vi  var  med",  hvilket  viser,  at 
der  er  en  bestemt  forbindelse  mellem  de  levendes  og  de 
dødes  frelse.  (Hebr.  11:40.) 

Mange  mennesker  tror  på  en  eller  anden  form  for  sted- 
fortrædende arbejde  for  de  døde,  og  de  brænder  lys  og 
holder  bønner  for  dem. 

Kristi  forsoningsværk  var  i  sig  selv  et  stedfortræden- 
de arbejde.  Han  døde  for  os,  for  at  vi  kunne  leve.  Hans 
lidelser  sonede  for  vore  synder.  Hans  offer  var  et  sted- 
fortrædende offer.  „Således  elskede  Gud  verden,  at  Han 
gav  sin  Søn,  den  Enbårne,  for  at  hver  den,  som  tror  på 
Ham,  ikke  skal  fortabes,  men  have  evigt  liv."  (Joh.  3:16.) 
„Han  blev  såret  for  vore  overtrædelser  —  og  vi  har  fået 
lægedom  ved  Hans  sår. "  (Es.  53:3—1 2).  Han  gav  sit  liv  som 
løsepenge  for  os,  som  et  stedfortrædende  offer.  (Matt. 
20:28.)  Hans  blod  renser  os  fra  al  synd.  (1.  Joh.  1:5 — 7.) 
Ved  sit  blod  forløste  Han  os.  (Joh.  Åb.  5:9—10.) 

Stedfortrædende  arbejde  for  de  døde  er  en  bibelsk  og 
kristen  lære.  Hvis  menneskene  vil  være  med  til  at  udføre 
det,  bør  de  vide,  hvilken  form  for  tjeneste,  der  er  antagelig 
for  Gud.  Tilsyneladende  kan  ikke  enhver  form,  som  men- 
neskene har  udtænkt,  blive  godkendt.  For  at  finde  svaret 
på  dette  problem,  bør  vi  spørge  os  selv,  hvad  der  kræves 
for  at  frelse  et  levende  menneske,  og  derefter  undersøge, 
om  Herren  opstiller  andre  krav  for  at  frelse  de  døde. 

Hvad  siger  Bibelen,  at  de  levende  kan  gøre  for  at 
hjælpe  med  til  at  frelse  de  døde?  Skal  de  brænde  nogle 
lys?  Eller  fremsige  nogle  bønner?  Skal  de  sætte  føde  ind  i 
graven,  som  man  gør  det  i  Østen,  eller  rejseudstyr  eller 
krigsvåben? 

Folk,  som  dør,  uden  at  de  har  lært  om  Evangeliet,  kan 
alligevel  blive  frelst  til  at  være  i  Guds  nærhed.  Dette 
fremgår  tydeligt  af  Skriften.  Men  hvorledes?  Det  er 
spørgsmålet! 

Jesus  prædikede  for  de  døde.  Apostlen  Peter  forkyndte 
dette  på  sin  tid,  idet  han  sagde,  at  efter  at  Frelseren  var 
død,  og  medens  Hans  legeme  endnu  lå  i  graven,  gik  Han 
som  en  ånd  til  de  dødes  rige  og  prædikede  dér  for  de 
folks  ånder,  som  før  havde  levet  på  jorden.  (1.  Peter 
3:18—20.) 

Derefter  giver  han  os  grunden  til,  at  han  prædikede: 
„Thi  derfor  blev  Evangeliet  forkyndt  også  for  døde,  for 
at  de  vel  skulle  dømmes  på  legemet,  som  mennesker 
dømmes,  men  leve  i  ånden,  ligesom  Gud  lever."  (1.  Peter 
4:6.) 

Disse  bemærkelsesværdige  udtalelser  viser  altså  klart: 

(1)  At  Jesus  var  en  person  af  både  ånd  og  kød, 
ligesom  vi  andre. 

(2)  At  da  Jesus  gik  til  de  dødes  rige,  var  han  stadig 
sig  selv,  en  person,  den  ydmyge  „Tømmermand 
fra  Nazaret",  selv  om  han  var  en  ånd,  der  var 
berøvet  sit  legeme  af  kød  og  ben,  idet  det  var 
blevet  korsfæstet. 

(3)  At  de  døde  —  også  dem,  der  døde  under  Synd- 
floden —  også  var  intelligente  personer,  stadig- 


væk mennesker,  selv  om  de  var  ånder  ligesom 
Jesus  selv. 

(4)  At  disse  døde  var  så  meget  i  besiddelse  af.  deres 
fornuft  og  deres  åndsevner,  så  de  kunne  høre 
Evangeliet  ligesom  menneskene  i  kødet,  selv  om 
de  levede  i  en  åndeverden,  og  at  de  var  levende 
og  vågne  og  kunne  skønne  om  de  ville  acceptere 
eller  afvise  Kristi  lærdomme. 

(5)  At  Jesus  lærte  dem  Evangeliet,  hvilket  var  deres 
mulighed  for  frelse. 

(6)  At  de  efter  at  have  hørt  Evangeliet  kunne  accep- 
tere det  eller  afvise  det,  og  således  „blive  dømt 
ligesom  mennesker  i  kødet".  Hvis  de  acceptere- 
de det,  kunne  de  „leve  i  ånden,  ligesom  Gud 
lever",   nøjagtigt  som  Skriften  forklarede. 

Men  hvad  er  nu  det  for  krav,  Evangeliet  stiller  for  de 
levendes  frelse?  De  skal  „leve  efter  Guds  vilje",  medens 
de  er  i  kødet,  og  rette  sig  efter  både  lovene  og  ordinan- 
serne,  der  f.  eks.  omfatter  dåb  i  vand. 

Er  dåb  så  nødvendigt? 

Jesus  betragtede  den  for  nødvendig  og  blev  selv 
døbt  „for  at  fuldkomme  al  retfærdighed".  (Matt.  3:15.)  Kan 
menneskeheden  nøjes  med  mindre? 

Jesu  disciple  døbte  endnu  flere,  end  Johannes  Døber. 
(Joh.  4:1 — 2.)  Og  det  var  Jesus,  som  forkyndte,  at  „Den, 
som  tror  og  bliver  døbt,  skal  blive  frelst".  (Mark.  16:16.) 
Derved  gjorde  Han  dåben  lige  så  væsentlig  for  frelsen 
som  selve  troen.  Kan  vi  så  ignorere   dåben? 

Hvis  dåben  er  så  nødvendig  for  de  levendes  frelse,  er 
den  så  mindre  væsentlig  for  de  dødes?  Kan  vi  med 
rimelighed  antage,  at  noget  andet  ritual  vil  kunne  erstatte 
dåben,  som  for  eksempel  at  brænde  vokslys  eller  holde 
forbøn? 

Men  hvorledes  kan  de  døde  blive  døbt?  Historien  viser, 
at  de  første  kristne  døbte  levende  på  de  dødes  vegne. 
Det  var  en  ganske  almindelig  praksis.  Sådan  var  det  på 
Pauli  tid.  I  virkeligheden  brugte  han  denne  kristne  praksis 
fra  den  første  tid  som  bevis  på  de  dødes  opstandelse. 
Til  dem,  som  tvivlede  om  opstandelsen  sagde  han:  „Hvad 
vil  ellers  de  opnå,  som  lader  sig  døbe  for  de  døde?  Hvis 
døde  overhovedet  ikke  opstår.  Hvorfor  lader  de  sig  så 
døbe  for  dem?"  (1.  Kor.  15:29.) 

Dette  er  altså  den  virkelige,  kristne  lære  om  frelse  for 
de  døde.  Den  samme  ordinanse,  der  blev  brugt  til  de 
levende,  blev  også  udført  for  de  døde.  Der  var  ikke  noget 
nyt  om  den  sag.  Gud  krævede  ikke  én  ting  for  de  døde  og 
noget  helt  andet  for  de  levende.  Han  behandlede  dem  alle 
ens  og  kunne  derfor  konsekvent  dømme  de  døde  på  men- 
neskers vis  i  kødet,  som  Peter  sagde,  selv  om  de  levede 
i  åndeverdenen. 

Eftersom  Evangeliet  blev  forkyndt  for  de  døde,  blev 
også  udførelsen  af  dets  ordinanser  gjort  mulig  til  hjælp  for 
dem. 

Da  dåb  var  en  ordinanse,  der  krævede  nedsænkning 
i  vand,  enten  det  drejede  sig  om  levende  eller  døde,  og 
eftersom  der  ikke  var  nogen  måde,  hvorpå  man  kunne 
døbe  de  døde  personligt,  blev  de  levende  på  rette  måde 
døbt  for  de  døde  og  på  deres  vegne. 

Som  en  del  af  Evangeliets  gengivelse  i  disse  sidste 
dage,  åbenbarede  Herren  denne  lære  og  praksis  til  pro- 
feten Joseph  Smith  og  befalede  ham  at  bygge  templer, 
i  hvilke  disse  ceremonier  kunne  blive  udført. 

På  dette  tidspunkt  boede  de  hellige  i  Nauvoo,  Illinois. 
De  hørte  efter,  hvad  Herren  befalede  dem  og  forberedte 
sig  på  at  bygge  deres  tempel  i  den  by.  De  sørgede  først 
og  fremmest  for  at  få  den  nederste  del  af  bygningen  gjort 
færdig,  og  heri  opstillede  de  deres  første  døbefont.  Hen- 
sigten var,  at  de  skulle  have  et  fast  kar  dér  til  disse 
stedfortrædende  dåbshandlinger,  og  en  sådan  blev  også 
bygget  senere.  Men  medens  denne  faste  font  blev  ud- 
arbejdet, anvendte  de  en  af  træ,  og  i  denne  blev  de  hellige 
ordinanser  for  de  døde  udført  under  profeten  Joseph 
Smiths  personlige  ledelse. 

Således  blev  en  af  de  vigtigste  af  alle  kristne  cere- 
monier, en,  som  var  blevet  tilsidesat  og  glemt  siden 
Peters  og  Pauli  dage,  og  som  dog  var  så  væsentlig  og 
fundamental  i  Guds  frelsesplan  for  sine  børn,  indledt. 

Hvorledes  kunne  Han  frelse  dem  uden  den?  Alle  var 
lige  for  Ham,  og  alle  skulle  behandles  ens,  alle  måtte  gå 
ind  under  de  samme  betingelser  for  frelse  i  Hans  nærhed. 

Frelseren  forkyndte  selv,  at  Han  var  både  levendes 
og  dødes  Gud,  „thi  alle  lever  i  ham"  (Luk.  20:38),  hvorved 
Han  viste,  at  Han  ser  dem  alle  i  samme  lys. 

Derfor  blev  de  levendes  dåb  på  de  dødes  vegne  en 
almindelig  praksis  i  den  nyere  tid,  akkurat  som  den  var 
det  i  fordums  tid. 

Men  i  disse  templer  foregår  der  —  foruden  dåbs- 
handlingerne for  de  døde  —  andre  ting  af  stor  interesse. 
Et  af  de  travleste  steder  er  det,  der  kaldes  for  beseglings- 
værelset.  Der  er  sædvanligvis  5 — 6  værelser  i  hvert  tem- 
pel, som  bruges  til  betjening  af  de  mange  mennesker, 
som  kommer  dér.  De  repræsenterer  det,  som  af  mange 
betragtes  som  det  vigtigste,  grundlæggende  princip  i  Kristi 
Evangelium. 

For  at  vi  bedre  kan  forstå  denne  lære,  vil  vi  først 
påpege,  at  familielivet  er  af  største  betydning  for  Sidste 
Dages  Hellige.  Familierne  regnes  for  at  have  evig  betyd- 
ning. Mænd  og  hustruer  gifter  sig.  for  evigheden,  ikke 
kun  „til  døden  skiller  dem". 

Når  sådanne  ægtepar  får  børn,  danner  de  en  del 
af  familiekredsen,  som  skal  høre  sammen  gennem  døden 
og  opstandelsen  til  det  evige  liv.  Som  lykkelige,  kærlige 
mennesker  kan  de  tage  alle  et  godt  hjems  dyder  og  velsig- 
nelser med  sig  ind  i  udødeligheden,  eftersom  familielivet 
bliver  en  del  af  vor  himmelske  tilværelse. 

Det  er  Sidste  Dages  Helliges  lære,  at  Herren  aldrig 
havde  til  hensigt,  at  ægteskabet  skulle  være  noget  midler- 
tidigt, der  kun  skulle  høre  jordelivet  til.  Ægteskabet  var 
indstiftet  før  det  jordiske  liv  begyndte.  Det  vil  fortsætte 
ud  over  jordelivet  for  dem,  som  er  værdige,  hvis  det 
gennem  Guds  kraft  er  blevet  stadfæstet  dertil. 

Det  første  ægteskab  var  Adams  og  Evas.  Det  blev 
indgået,  medens  de  opholdt  sig  i  Edens  Have,  da  der 
hverken  var  noget,  der  hed  jordeliv  eller  død.  Det  blev 
også  stiftet  ved  Guds  evige  kraft,  som  døden  ikke  kan 
sætte  nogen  stopper  for. 

Da   Adam   og   Eva   senere  var  ulydige   mod   Herren, 


skete  der  en  fysisk  forandring  med  dem,  hvorved  døden 
kom  ind  i  verden.  Med  andre  ord,  de  blev  dødelige.  Men 
eftersom  deres  ægteskab  var  indgået,  før  døden  mulig- 
gjordes, og  det  var  højtideligt  stadfæstet  af  Gud,  over- 
levede også  det  døden.  Ægteskabet  var  en  forening  for 
evighed. 

Kan  andre  mennesker  også  komme  til  at  leve  i  et  evigt 
ægteskab,  ligesom  Adam  og  Eva?  Det  kan  de,  hvis  ægte- 
skabspagten indgås  ved  Guds  evige  kraft.  Det  er  naturligt, 
at  de  ægteskaber,  der  indgås,  „til  døden  adskiller  jer", 
kun  er  midlertidige  foranstaltninger,  der  ender  ved  døden. 
Det  vil  naturligvis  også  kunne  forstås,  at  mennesker,  som 
vier  folk,  til  døden  adskiller  dem,  kun  har  myndighed, 
der  strækker  sig  dertil.  De  har  ikke  magt  til  at  vie  folk 
fortid  og  evighed.  Men  der  eksisterer  blandt  menneskene 
en  magt,  som  kan  binde  ægtepar  sammen  for  evigheden. 
Kan  De  huske,  at  inden  Jesus  opfor  ti!  himmelen,  gav 
Han  apostlene  magt  således,  at  hvad  de  bandt  eller  beseg- 
lede på  jorden  skulle  være  bundet  og  beseglet  i  himmelen? 
(Matt.  16:19;  18:18;  Joh.  6:27;  Rom.  15:28;  2.  Kor.  1:22; 
Ef.  1:13;  4:30.) 

Udøvede  apostlene  nogen  sinde  denne  magt?  Alt, 
hvad  de  udførte  med  deres  præstedømmes  magt,  havde 
evig  betydning.  Selv  når  f.  eks.  en  mand  blev  døbt,  modtog 
han  en  evig  velsignelse.  Er  der  nogen,  der  siger,  at  dåben 

kun  angår  det  jordiske  liv?  Var  ikke  dåben  nødvendig  til 
frelse  i  Guds  nærhed?  Er  ikke  frelsen  en  sag,  der  vedrører 
evigheden? 

Så  udførte  disse  guddommeligt  bemyndigede  og  ordi- 
nerede apostle  handlinger  på  jorden,  som  var  bindende 
i  himlen.  Dette  betød,  at  de  handlinger,  de  udførte  på 
jorden,  gjaldt  for  menneskene  ikke  blot  i  dette  liv,  men 
også  i  Guds  himmelske  Rige,  efter  at  de  er  døde. 

Det  hørte  med  til  Herrens  plan,  hvorfor  skulle  Han 
ellers  give  dem  magt  til  at  binde  i  himmelen  så  vel  som 
på  jorden? 

Dette  punkts  betydning  understreges  yderligere,  når  vi 
tænker  tilbage  på  princippet  om  stedfortrædende  dåb 
for  de  døde.  Vi  husker,  at  Peter  sagde,  at  Evangeliet 
blev  givet  til  de  døde,  for  at  de  kunne  leve  i  ånden,  som 
Gud  lever,  og  alligevel  blive  dømt  som  mennesker  efter 
kødet. 

Dåb  for  de  døde  blev  indstiftet  for  at  hjælpe  til  at 
bygge  bro  over  den  kløft,  der  er  imellem  at  „leve  i  ånden 
ligesom  Gud"  i  den  åndelige  verden  og  at  være  de  stan- 
darder underlagt,  som  er  opstillet  for  menneskene  i  kødet. 
Levende  og  døde  blev  placeret  på  samme  plan  for  så  vidt 
det  angår  frelsen,  men  for  at  det  kunne  ske,  krævedes  en 
form  for  præstedømmets  myndighed,  som  kunne  god- 
kendes både  i  dette  liv  og  i  det  kommende.  Derfor  var 
det  nødvendigt,  at  apostlene  blev  iført  denne  magt  til  at 
binde  eller  besegle  både  for  livet  her  og  for  evigheden. 

Som  dette  princip  angår  dåben,  således  gælder  det 
også  for  ægteskabet,  idet  dette  er  indstiftet  af  Gud. 
(1.  Mos.  2:24—25;  1:28;  9:1,7;  35:11;  Hebr.  13:4.)  Den 
Almægtige  viede  selv  det  første  par,  som  før  sagt  inden 
der  eksisterede  sådan  noget  som  et  jordisk  liv.  Det  var 


Ham,  der  gav  kvinden  Eva  til  manden  Adam  og  befalede 
dem  at  blive  mangfoldige  og  opfylde  jorden. 

Ved  indstiftelsen  af  dette  første  ægteskab  udøvede 
Herren  naturligvis  sin  egen  evige  magt,  men  bagefter  gav 
Han  sine  ordinerede  apostle  del  i  denne  samme  magt, 
således  at  de  også  kunne  udføre  handlinger  af  evig 
varighed. 

Det  indrømmes,  at  denne  evige  magt  havde  evigt 
varende  indflydelse  på  dåbens  velsignelser.  Er  der  nogen 
grund  til,  at  denne  samme  magt  ikke  skulle  kunne  give 
det  ægteskab  evig  varighed,  som  blev  indstiftet  af  det 
samme  Væsen,  som  også  indstiftede  dåben? 

Den  bør  kunne  gøre  det  —  og  den  gør  det.  Ægtemænd 
og  deres  hustruer  kan  blive  knyttet  til  hinanden  for  tid 
og  al  evighed  ved  dette  præstedømmes  magt,  og  på  sam- 
me måde  kan  børn  blive  knyttet  til  deres  forældre  med 
evige  bånd.  Derfor  kan  familierne  holde  sammen  i  al 
evighed.  Mænd  og  hustruer,  som  elsker  hinanden,  behøver 
ikke  at  afslutte  deres  lykkelige  forbindelse  ved  døden. 
Heller  ikke  behøver  børnene  at  blive  forældreløse  for 
evigt. 

Ligesom  dåben  kan  føre  dem  til  Guds  nærhed,  således 
kan  denne  beseglende  eller  bindende  ægteskabsordinan- 
se  bevare  dem  som  en  familie-enhed. 

Kunne  himlen  nogen  sinde  være  fuldkommen  for  no- 
gen af  os,  hvis  vi  blev  berøvet  vore  kære  —  hvis  de  hellig- 
ste, kærligste  bånd  i  livet  blev  revet  over? 

Gud  er  kærlighed;  Han  bevarer  kærligheden.  Vore 
familieforbindelser  er  bygget  på  kærlighed.  Han,  som  har 
skabt  disse  bånd,  vil  bevare  dem  i  sit  Rige. 

Det  er  altså  derfor,  at  der  i  vore  templer  findes  så- 
kaldte beseglingsværelser:  fordi  der  udføres  beseglende 
eller  bindende  ordinanser  i  dem.  Inden  for  de  hellige  mure 
knæler  brud  og  brudgom  ved  altret  og  bliver  beseglet  eller 
bundet  efter  ægteskabets  hellige  orden  for  al  evighed. 
Forældre,  som  ikke  før  er  blevet  beseglet  til  hinanden,  kan 
tage  deres  børn  med  til  disse  værelser,  så  familien  kan 
blive  knyttet  sammen  gennem  Det  hellige  Præstedømmes 
magt. 

Men  hvad  med  de  familier,  som  er  døde?  Kan  mænd 
og  hustruer,  som  har  forladt  dette  liv,  igen  blive  ført  sam- 
men, selv  om  døden  har  brudt  deres  ægteskabsbånd?  Kan 
de  ægteskaber,  som  blev  indstiftet  til  at  vare  „til  døden 
skiller  jer",  blive  fornyet  på  et  eller  andet  evigt  eller  ved- 
varende grundlag?  Kan  døde  børn  på  en  eller  anden  måde 
blive  givet  tilbage  til  deres  forældre,  som  også  er  døde, 
således  at  familien  igen  kan  blive  forenet  i  livet  herefter? 

Den  magt,  som  binder  på  jorden  og  i  himlen,  er  effektiv 
både  i  dette  liv  og  i  det  kommende.  Den  sørger  for  de 
ordinanser,  som  er  nødvendige  for  både  levende  og  døde. 
Ligesom  den  udstrækker  dåbens  forløsende  magt  til  dem, 
som  lever  „efter  Guds  vis  i  ånden",  således  sørger  den 
også  for  ægteskabets  beseglende  ordinanser  for  de  døde, 
idet  de  levende  fungerer  på  de  dødes  vegne. 

Hvem  kan  udføre  dette  stedfortrædende  arbejde?  Kan 
alle  udføre  det? 

Igen  må  vi  huske,  at  Herrens  hus  er  et  ordens  hus. 
Der  er  ingen  forvirring  hos  Gud.  For  at  alt  kan  ske  med 
orden,   er  det  bestemt,   at  enhver   mand   og   kvinde  kan 

udføre  dette  kærlighedsarbejde  for  deres  egne  bort- 
gangne  slægtninge. 

Men  hvorledes  kan  dette  blive  gjort?  Lad  os  svare  med 
et  spørgsmål:  Hvem  kender  de  døde  bedre  end  de  dødes 
blodbeslægtede  familie?  Hvem  har  større  interesse  i  dem? 
Hvem  er  mere  ivrig  efter  at  hjælpe  dem? 

Men  hvorledes  kan  man  give  dem  den  fornødne  hjælp? 
Det  kan  man  derved,  at  hver  familie  udarbejder  sin  egen 
genealogi  for  at  fremskaffe  den  nødvendige  identifikation 
af  de  døde,  så  ordinanserne  kan  blive  udført.  Rigtigt  ud- 
førte ordinanser  udført  for  rigtigt  identificerede  personer 
er  antagelige  for  Herren.  Han  sørger  for,  at  alt  sådant  ar- 
bejde bliver  udført  i  et  hus,  der  er  bygget  specielt  til  det 
formål.  Sådanne  huse  kaldes  templer. 

Hvorfor  bygger  Sidste  Dages  Hellige  templer?  For  at 
de  i  dem  kan  modtage  de  beseglende  velsignelser  for  sig 
selv,  og  udføre  de  stedfortrædende  dåbshandlinger  og 
beseglinger  for  deres  slægt,  som  —  med  Peters  ord  —  vil 
tillade  dem  at  „leve  på  Guds  vis  i  ånden"  og  alligevel  blive 
dømt  i  overensstemmelse  med  kødelige  menneskers 
muligheder  og  standarder. 

Under  en  omtale  af  dette  emne  sagde  profeten  Joseph 
Smith  til  sit  folk:  „Der  må  imidlertid  være  et  sted,  der 
udtrykkeligt  er  bygget  i  dette  øjemed,  og  hvor  folk  kan 
blive  døbt  for  deres  døde  ...  thi  hvert  eneste  menneske, 
der  ønsker  at  frelse  sine  brødre,  søstre  og  venner,  må 
særskilt  gå  gennem  alle  forordninger  for  hver  enkelt  af 
dem,  akkurat  som  for  sig  selv."  (Profeten  Joseph  Smiths 
Lærdomme,  side  318—320.) 

Men  hvorledes  blev  et  værk  som  dette  startet  i  vor 
tid?  Hvilken  yderligere  baggrund  er  der  for  det? 


En  af  de  store  profetier  i  Bibelen  fortæller  om  en  mis- 
sion, som  den  fordums  profet,  Elijah,  skulle  udføre,  idet 
han  skulle  komme  til  jorden  i  de  sidste  dage,  „før  Herrens 
store  og  frygtelige  dag  kommer".  Hans  komme  var  så 
vigtigt,  siger  Skriften,  at  hvis  det  slog  fejl,  ville  hele  jorden 
blive  slået  med  band. 

Malakias  har  optegnet  profetien  med  de  sidste  få  ord 
af  sin  bog.  De  lyder  således: 

„Se,  jeg  vil  sende  jer  profeten  Elijah,  før  Herrens  store 
og  frygtelige  dag  kommer,  og  han  skal  vende  fædrenes 
hjerter  til  børnene  og  børnenes  hjerter  til  deres  fædre,  at 
jeg  ikke  skal  komme  og  slå  jorden  med  band."  (Malakias 
4:5—6.) 

Der  er  to  interessante  ting  ved  denne  profeti. 

For  det  første  omtaler  den  et  bestemt  tidspunkt.  Mala- 
kias siger,  at  Elijah  skal  komme  til  jorden,  inden  Herrens 
store  og  frygtelige  dag  kommer.  Vi  lever  i  den  periode,  der 
går  lige  forud  for  den  dag.  Ifølge  tidernes  tegn  véd  vi,  at 
Kristi  komme  er  nær.  Ved  det  samme  tegn  kan  vi  vide,  at 
Elijahs  komme  var  reserveret  til  den  tidsperiode,  vi  lever  i. 

Spørgsmålet  er  nu,  om  hans  komme  endnu  ligger  i 
fremtiden,  eller  om  han  er  kommet  lige  fornylig,  og  —  hvis 
det  er  tilfældet  —  hvem  han  så  er  kommet  til. 

Lad  os  bestemme  det  gennem  en  undersøgelse  af  det 
andet  vigtige  punkt  i  denne  profeti:  Årsagen  til  at  han 
kommer. 

Malakias  opstiller  tydeligt  Elijahs  mission:  at  få  den 
nulevende  og  de  bortgangne  generationer  til  at  interes- 
sere sig  for  hverandre,  at  „vende  børnenes  hjerter  til  deres 
fædre".  Med  andre  ord,  det  helt  nøjagtige  formål  med 
hans  komme  var  at  skabe  interesse  i  levende  mænds  og 
kvinders  hjerter  for  deres  forfædre. 

Eftersom  formålet  med  hans  mission  er  så  tydeligt 
bestemt  i  Skriften,  er  der  kun  tilbage  at  finde  ud  af,  om 
han  e  r  kommet.  For  at  kunne  det  må  vi  besvare  dette 
spørgsmål: 

Er  der  en  fornylig  opdukket  og  vidt  udbredt  interesse 
blandt  de  levende  for  deres  forfædre? 

Hvis  vi  som  resultatet  af  denne  undersøgelse  finder, 
at  det  er  der  ikke,  kan  vi  tage  det  for  givet,  at  Elijah  endnu 
ikke  er  kommet.  Men  hvis  det  modsatte  sker,  at  vi  op- 
dager, at  der  er  vidt  udbredt  genealogisk  aktivitet,  kan  vi 
acceptere  det  som  et  direkte  bevis  på,  at  han  e  r  kommet. 

Det  fremgår  tydeligt  af  Skriften,  at  der  ikke  vil  være 
almindelig  interesse  for  forfædrene  forud  for  profetens 
komme,  for  det  var  nemlig  ham,  der  skulle  vække  den. 

Heraf  kan  vi  vide,  at  hvis  vi  kan  finde  resultaterne  af 
hans  mission,  så  er  han  kommet,  så  er  hans  værk  sat  igang, 
og  profetien  er  blevet  opfyldt. 

Hvilke  fakta  foreligger  der  i  denne  sag? 

Interessen  for  genealogi  er  her.  Den  er  af  ny  oprindel- 
se, og  den  er  så  vidt  udbredt,  at  den  har  vendt  levende 
menneskers  hjerter  til  deres  forfædre  i  næsten  hver 
eneste  nation  i  den  såkaldte  vestlige  verden. 

Adskillige  hundrede  foreninger  er  blevet  organiseret 
i  de  senere  år  med  det  formål  at  udfærdige  anetavler. 

Private  mennesker  i  hundred  tusindvis  er  optaget  af 
at  søge  optegnelser  om  deres  forfædre.  Slægtsforsknings- 
grupper  er  opstået  i  snesevis;  værdighed  til  medlemskab 

i  disse  grupper  hviler  på  bevis  for,  at  man  stammer  fra  en 
eller  anden  højtæret  statsmand,  militærperson  eller  pioner. 

Der  udgives  mange  genealogiske  tidsskrifter  i  for- 
skellige nationer,  og  visse  aviser  med  udbredt  læsekreds 
har  haft  spalter  alene  til  genealogi. 

Store  biblioteker  er  oprettet  i  forskellige  lande  med  det 
specielle  formål  at  samle  genealogisk  materiale  og  familie- 
biografier. 

Hundred  tusinder  af  bøger  med  sådanne  data  er  blevet 
udgivet  i  løbet  af  det  sidste  århundrede,  og  så  stort  har 
offentlighedens  krav  været  efter  den  slags  tryksager,  at 
de  offentlige  biblioteker  i  De  Forenede  Stater  har  fundet 
det  nødvendigt  at  oprette  genealogiske  afdelinger,  mange 
steder  med  udlærte  genealoger  som  ledere. 

Ved  hjælp  af  microfilm  har  man  yderligere  kunnet 
kopiere  og  opbevare  optegnelser  fra  mange  egne  af  ver- 
den. Disse  microfilm-optegnelser  anvendes  af  undersø- 
gere ved  hjælp  af  læsemaskiner  og  hører  nu  til  de  rigeste 
hjælpekilder  til  genealogisk  oplysning. 

At  så  mange  skønlitterære  værker  med  et  genealogisk 
eller  familiehistorisk  tema  er  kommet  frem,  er  også  en 
forklaring  på  offentlighedens  reaktion  over  for  dette  emne. 
Så  populære  er  i  virkeligheden  nogle  af  disse  bøger  blevet, 
at  de  var  blandt  bestsellerne,  da  de  udkom.  Blandt  de  for- 
fattere, der  havde  succes  med  denne  form  for  skønlittera- 
tur, er  Kathleen  Norris,  Booth  Tarkington,  John  Galsworthy, 
Pearl  Buck  m.  fl. 

I  England,  Frankrig,  Tyskland,  Sverrig,  Danmark,  Norge, 
Skotland  og  andre  europæiske  lande  har  regeringerne 
krævet,  at  genealogiske  data  skal  opbevares,  og  i  mange 
tilfælde  har  de  oprettet  arkiver  til  dette  formål. 

Siden  nu  Elijah,  hvis  komme  vækkede  denne  interesse, 
gennem  profeti  var  bestemt  til  at  komme  i  de  sidste  dage 
„før  Herrens  store  og  frygtelige  dag  kommer",  har  vi 
tilbage  at  finde  ud  af,  om  denne  vældige  genealogiske 
aktivitet  er  af  nyere  dato. 

Americana  Encyclopedia  siger: 


„I  De  Forenede  Stater  var  genealogi  i  almindelighed  et 
emne,  man  ignorerede,  indtil  sidst  i  det  19.  århundrede,  da 
organiseringen  af  patriotiske,  statistiske  og  nybygger- 
grupper  vækkede  interessen  for  genealogi." 

New  Standard  Encyclopedia  støtter  ovennævnte  leksi- 
kon og  siger: 

„Der  har  vist  sig  en  stigende  interesse,  især  i  De 
Forenede  Stater,  for  alt,  hvad  der  vedrører  genealogisk 
undersøgelse,  og  den  danner  en  meget  betydelig  del  af 
historien.  Dette  skyldes  hovedsagelig  udviklingen  af 
slægtsforskningsforeninger,  som  har  blomstret  i  De  Fore- 
nede Stater  siden  1890." 

Disse  to  autoriserede  værker  nævner  altså  den  sidste 
del  af  det  19.  århundrede  som  den  periode,  da  der  opstod 
en  almindelig  interesse  for  det  emne. 

Man  har  lagt  mærke  til,  at  dannelsen  af  slægtsforsk- 
ningsforeningerne  styrkede  det  genealogiske  arbejde. 
Nelsons  Encyclopedia  forklarer: 

„Patriotiske  (slægtsforsknings-)  foreninger ...  I  De 
Forenede  Stater,  organisationer,  hvori  medlemmerne  er 
knyttet  til  hinanden  i  arbejde  for  fædrelandet,  og  hvor  i 
mange  tilfælde  værdighed  til  medlemskab  afhænger  af 
nedstamning  fra  forfædre,  som  deltog  i  den  begivenhed, 
som  foreningen  er  til  minde  om.  Disse  foreninger  —  særlig 
dem,  der  har  med  slægtsforskning  at  gøre  —  offentliggør 
registre  med  deres  medlemmers  anetavler  og  optegnelser 
om  deres  forfædre.  De  fejrer  årstallene  for  vigtige  begiven- 
heder i  historien  og  opelsker  broderskabsfølelse  mellem 
dem,  der  har  været  med  i  krig  samt  deres  efterkommere." 

Fortegnelser  over  disse  foreninger  og  deres  formål  — 
særlig  vedrørende  studier  af  forfædre  —  findes  i  alle  store 
leksika. 

Disse  organisationer  omfatter  sådanne  grupper  som 
„Sønner  af  Den  amerikanske  Revolution",  „Døtre  af  Den 
amerikanske  Revolution",  „Foreningen  for  Mayflowers 
Efterkommere",  „Koloni-Guvernørernes  Efterkommeres 
Orden",  etc. 

Deres  virke  afslører,  at  „børnenes  hjerter"  vendes 
imod  fædrene  på  andre  måder  end  lige  netop  udarbejdel- 
sen af  familiens  historie  og  anetavler.  Der  vises  interesse 
for,  at  historiske  bygninger  bevares,  at  der  rejses  monu- 
menter på  steder,  hvor  deres  forfædre  vandt  herlige  sejre, 
at  gravsteder  markeres,  og  at  man  anlægger  mindeparker. 

Mange  af  disse  foreninger  opstod  omkring  1890,  men 
der  var  nogle  af  dem,  der  blev  dannet  allerede  i  1850. 
Naturligvis  krævede  det  nogle  få  år,  inden  de  enkelte 
interesseområder  blev  delt  op  i  organiserede  foreninger 
med  speciel  interesse  for  slægtsforskning.  For  derfor  at 
komme  til  det  bestemte  tidspunkt,  da  interessen  begyndte, 
må  vi  tilbage  til  et  år,  der  ligger  lidt  længere  forud  end 
1850. 

Som  svar  på  et  brev  til  F.  A.  Virkus,  administrerende 
direktør  for  „Institute  of  American  Genealogy",  med 
spørgsmål  om,  hvornår  interessen  for  genealogi  begyndte 
i  Amerika,  svarede  denne: 

„I  1844  blev  New  England  Historical  Genealogical 
Society  stiftet  i  Boston,  og  genealogien  i  Amerika  daterer 
sig  i  virkeligheden  fra  denne  forenings  oprettelse." 

For  at  vise,  hvor  spinkel  interessen  var  for  dette  emne 

i  1844,  skriver  Josephine  E.  Rayne,  bibliotekar  for  New 
England  Historical  Genealogical  Society,  følgende: 

„Da  vor  forening  blev  dannet,  var  en  enkelt  bogreol 
nok  til  at  indeholde  hele  biblioteket,  og  hvis  foreningen 
dengang  havde  ejet  ét  eksemplar  af  hver  amerikansk  bog 
eller  skrift,  der  ene  og  alene  handlede  om  genealogi,  ville 
en  enkelt  hylde  have  været  passende  til  den  afdeling  af 
biblioteket.  Men  nu  har  vi  i  vort  special-bibliotek  ca.  80.000 
bøger  og  adskillige  tusinde  brochurer." 

På  vor  vej  til  det  nøjagtige  tidspunkt,  da  den  genealo- 
giske interesse  i  Amerika  begyndte  at  brede  sig,  finder 
vi  en  yderst  vigtig  paragraf  i  registret  for  New  England 
Society  for  1847,  hvori  grundlæggerne  omtaler  årsagerne 
til,  at  de  organiserede  sig,  hvilket  skete  i  1844.  De  siger: 

„Den  tid  er  kommet,  da  en  opvågnen  og  voksende  in- 
teresse mærkes  i  dette  land  for  udøvelsen  af  —  og  især 
for  resultatet  af —  historiske  og  genealogiske  undersøgel- 
ser, og  da  den  praktiske  betydning,  både  for  de  enkelte 
og  for  samfundet,  af  den  kundskab,  der  opnås  gennem 
sådanne  undersøgelser,  er  ved  at  finde  påskønnelse.  De 
historiske  og  statistiske  foreninger,  og  de  foreninger  som 
interesserer  sig  for  oldgranskning,  og  som  er  opstået  for 
nogle  få  år  siden  i  de  fleste  af  Staterne,  er  tilstrækkeligt 
bevis  for  dette  faktum." 

Læg  mærke  til,  at  foreningens  stiftere  siger,  at  denne 
interesse  er  „opstået  for  nogle  få  år  siden  i  de  fleste  af 
Staterne".  Og  de  stiftede  selv  deres  forening  i  1844. 

Vi  har  påvist,  hvilken  vældig,  international  interesse, 
der  er  opstået  for  genealogi,  og  at  den  begyndte  nogle 
få  år  før  1844.  Ifølge  Skriften  var  det  Elijah,  der  skulle 
vække  denne  interesse.  Så  må  Elijah  altså  være  kommet 


nogle  få  år  før  1 844  for  at  kunne  have  startet  en  bevægelse 
(ifølge  profeti),  som  pludselig  blev  virksom  på  det  tids- 
punkt. 

Og  Elijah  kom! 

Der  findes  en  sætning  i  Peters  1.  Brev,  hvor  der 
henvises  til  Syndfloden  på  Noas  tid,  og  som  lyder  således: 

nogle  få,  det  vil  sige  otte  sjæle  blev  frelst  gennem 

vand."  (1.  Peter  3:20.) 

Nøjagtigt  „nogle  få,  det  vil  sige  otte"  år  før  1844,  det 
årstal,  da  den  første  genealogiske  forening  blev  dannet, 
viste  Elijah  sig  som  opfyldelse  af  Malakias'  ord. 

I  et  tempel,  som  var  bygget  af  Jesu  Kristi  Kirke  af 
Sidste  Dages  Hellige  i  Kirtland,  Ohio,  viste  Elijah  sig  i 
sin  herlighed  for  jordiske,  dødelige  mennesker,  den 
3.  april  1836.  Dér  overdrog  han  Joseph  Smith,  „mormon- 
profeten" og  hans  medarbejder  i  tjenesten,  Oliver  Cow- 
dery,  kraft  fra  det  høje.  Ved  dette  besøg  erklærede  han, 
at  han  var  kommet  som  en  opfyldelse  af  Malakias'  ord 
om  at  vende  børnenes  hjerter  til  deres  fædre  —  med  andre 
ord  for  i  dødelige  menneskers  hjerter  at  skabe  denne 
genealogiske  interesse  for  deres  fædre. 

Er  der  noget  bevis  for,  at  Elijah  viste  sig? 
Hver  eneste  genealogisk  forening,  bibliotek  og  tids- 
skrift; hver  eneste  genealogiske  optegnelse;  hvert  eneste 
navn  på  hver  eneste  side  af  hver  eneste  anetavle,  og  hvert 
eneste  menneske  i  De  Forenede  Stater  og  alle  andre  lan- 
de, som  er  optaget  af  at  søge  efter  sine  døde,  er  et  fysisk 
vidnesbyrd  om,  at  Elijah  kom,  fordi  de  hver  især  tilkendegi- 
ver opfyldelsen  af  den  profets  mission  „at  vende  børne- 
nes hjerter  til  deres  fædre",  således  som  Malakias  havde 

forudsagt. 

Forts,  på  side  219 

AF  ÆLDSTE 
JOHN  A.  WIDTSOE 
(1872-1952) 
Tidligere  medlem 

BYU 

folkedansere 
i  Danmark 


Folkedanserne  fra 
Brigham  Young  University 
i  Utah  vil  igen  komme 
til  Danmark 
og  vil  give  opvisning 
følgende  steder: 


4.  juli  — 

Rebild  Bakker  kl.  13.00 


4.  juli  — 

Aarhus  Tivoli  kl.  19.30 

5.  juli  — 

Lions  Club,  Lyngby 

6.  juli  — 
Mercur  Teatret, 
København  kl.  19.30 

8.  juli  — 

Tivoli,  København 


Nærmere  oplysninger 
om  opvisningerne 
vil  følge  i 
juli-nummeret  af  Stjernen 


Missionspræsidentskabet 


Templet  er  Herrens  hus  eller  hjem.  Skulle  Herren  be- 
søge jorden,  ville  Han  komme  til  sit  tempel.  Vi  er  af  Her- 
rens familie.  Vi  er  Hans  børn,  avlet  i  vort  før-jordiske  liv. 
Ligesom  den  jordiske  fader  og  moder  og  deres  børn  sam- 
les i  familiens  hjem,  vil  derfor  de  værdige  medlemmer  af 
Herrens  familie  samles,  således  som  vi  gør  det,  i  Herrens 
hus. 

Templet  er  et  sted  hvor  vi  får  belæring.  Her  gennem- 
gås Evangeliets  principper,  og  dybe  sandheder  om  Guds 
rige  åbenbares.  Hvis  vi  går  ind  i  templet  med  den  rette 
ånd  og  er  opmærksomme,  går  vi  ud  derfra  beriget  med 
kundskab  og  viden  om  Evangeliet. 

Templet  er  et  sted  med  fred.  Her  kan  vi  lægge  vore 
bekymringer  og  besværligheder  fra  den  ydre,  urolige  ver- 
den til  side.  Her  bør  vort  sind  dreje  sig  om  åndelige  kends- 
gerninger, da  vi  her  kun  beskæftiger  os  med  åndelige  ting. 

Templet  er  et  sted  med  pagter,  som  vil  hjælpe  os  til  at 
leve  retskaffent.  Her  erklærer  vi,  at  vi  vil  adlyde  Guds  love, 
og  lover  at  bruge  Evangeliets  dyrebare  kundskab  til  vor 
egen  velsignelse  og  menneskets  bedste.  De  enkle  cere- 
monier hjælper  os  til  at  gå  ud  fra  templet  med  den  store 
beslutning  at  føre  an  i  bestræbelsen  på  at  leve  så  vi  er 
værdige  til  Evangeliets  gaver. 

Templet  er  et  sted  med  velsignelse.  Vi  får  forjættelser, 
som  strækker  sig  fra  tiden  til  evigheden,  kun  betinget  af 
vor  trofasthed.  De  vil  hjælpe  os  til  at  forstå  vore  himmelske 
forældres  nærhed.  Præstedømmets  magt  bliver  således 
givet  til  os  i  ny  og  større  udstrækning. 

Templet  er  et  sted,  hvor  der  vises  ceremonier,  der 
vedrører  guddommelighed.  Livets  store  mysterier,  med 
menneskets  ubesvarede  spørgsmål,  bliver  her  tydeliggjort: 
(1)  Hvor  kom  jeg  fra?  (2)  Hvorfor  er  jeg  her?  (3)  Hvor  går 
jeg  hen,  når  livet  er  forbi?  Her  fremhæves  den  store 
betydning  som  ånden  har  frem  for  alle  andre  ting  i  livet. 

Templet  er  et  sted  med  åbenbaring.  Her  kan  Herren  give 
åbenbaring,  og  enhver  kan  få  åbenbaring  til  at  hjælpe  sig 
i  livet.  Al  viden,  al  hjælp  kommer  fra  Herren,  direkte  eller 
indirekte. 

Selv  om  Han  måske  ikke  er  her  personlig,  er  Han  her 
ved  sin  Helligånd  og  ved  jordiske  mænd,  som  holder 
Præstedømmet.   Ved    denne   Ånd    kan    de    lede   Herrens 


værk  her  på  jorden.  Enhver,  som  går  ind  på  dette  hellige 
sted  med  tro  og  bøn,  vil  finde  hjælp  til  at  løse  livets  pro- 
blemer. 

Det  er  godt  at  være  i  templet,  Herrens  hus,  et  sted, 
hvor  vi  får  belæringer  gennem  Præstedømmet,  hvor  der 
er  fred,  pagter,  velsignelser  og  åbenbaring.  Vi  bør  i  vort 
hjerte  have  stor  taknemmelighed  for  dette  privilegium  og 
et  ivrigt  ønske  om  at  besidde  den  ånd,  som  findes  der. 

Templet  er,  med  sine  gaver  og  velsignelser,  åbent  for 
alle,  som  retter  sig  efter  Jesu  Kristi  Evangeliums  krav. 
Enhver,  som  er  værdig,  kan  henvende  sig  til  sin  biskop 
eller  grenspræsident  for  at  få  en  anbefaling  til  at  gå  ind 
i  templet. 

De  ordinanser,  som  udføres  her,  er  hellige;  de  er  ikke 
mystiske.  Alle,  som  tager  imod  Evangeliet  og  efterlever 
det,  og  holder  sig  rene,  kan  få  del  i  dem.  Ja,  alle  trofaste 
medlemmer  af  Kirken  indbydes  og  opfordres  indtrængende 
til  at  gøre  brug  af  templerne  og  få  del  i  dets  privilegier.  Det 
er  et  helligt  sted,  hvor  hellige  ordinanser  gives  til  alle,  som 
har  vist  sig  værdige  til  at  få  del  i  dets  velsignelser. 

Alt  hvad  Evangeliet  tilbyder,  kan  udføres  i  et  tempel. 
Dåb,  ordinationer  i  Præstedømmet,  vielser  og  beseglinger 
for  tid  og  evighed  for  de  levende  og  de  døde,  endowments 
for  de  levende  og  de  døde,  belæring  om  Evangeliet,  råd 
om  arbejdet  i  gerningen,  og  alt  andet  der  hører  til  Evange- 
liet, udføres  her.  Ja,  i  templet  findes  et  uddrag  af  hele 
Evangeliet. 

Man  kan  ikke  vente,  at  tempel-ceremonierne  kan  for- 
stås i  alle  enkeltheder  den  første  gang  man  „går  gennem" 
templet.  Derfor  har  Herren  sørget  for,  at  man  kan  gøre  det 
gentagne  gange.  Tempelarbejde  må  først  gøres  af  hver 
enkelt  for  ham  eller  hende  selv;  derefter  kan  det  gøres 
for  ens  afdøde  forfædre  eller  venner  så  ofte  som  omstæn- 
dighederne tillader  det.  Dette  arbejde  vil  åbne  dørene  til 
frelse  for  de  døde,  og  vil  også  hjælpe  til  at  fæstne  naturen 
og  betydningen  af  endowment  og  de  forpligtelser  der 
følger  med,  på  de  levendes  sind.  Ved  at  holde  os  endow- 
ment for  øje  til  stadighed,  vil  vi  bedre  være  i  stand  til 
at  udføre  vore  pligter  i  livet  under  indflydelse  af  evige 
velsignelser. 

Templets  ceremonier  er  udførligt  omtalt  i  den  åben- 

baring,  der  findes  i  afsnit  124,  vers  39  til  41  i  Lære  og  Pag- 
ter: „Derfor,  sandelig  siger  jeg  jer,  at  jeres  salvelser,  jeres 
tvætninger  og  dåb  for  de  døde,  jeres  højtidelige  sammen- 
komster, jeres  mindefester  om  jeres  ofringer  ved  Levis 
sønner  og  jeres  orakler  på  jeres  allerhelligste  steder,  hvor 
I  får  meddelelser,  jeres  anordninger  og  lovbud  til  begyn- 
delse af  åbenbaringerne  og  Zions  grundlæggelse  og  for 
alle  dens  indbyggeres  herlighed,  ære  og  begavelse,  er 
indstiftet  gennem  mit  hellige  hus's  forordninger,  og  mit 
folk  har  altid  befaling  om  at  bygge  et  sådant  hus  til  mit 
hellige  navn. 

Og  sandelig  siger  jeg  jer:  Byg  dette  hus  til  mit  navn,  så 
jeg  deri  kan  åbenbare  mit  folk  mine  forordninger. 

Thi  jeg  vil  i  nåde  åbenbare  min  kirke  ting,  der  har  været 
skjult  fra  verdens  begyndelse,  og  som  hører  ind  under 
tidernes  fyldes  uddeling." 

I  templerne  er  alle  ens  klædt  i  hvidt.  Hvidt  er  symbolet 
på  renhed.  Intet  urent  menneske  har  ret  til  at  gå  ind  i  Guds 
hus.  Desuden  symboliserer  den  ensartede  klædedragt,  at 
for  Gud  vor  Fader  i  himlen  er  alle  mennesker  lige.  Tiggeren 
og  bankmanden,  den  lærde  og  den  uvidende,  fyrsten  og 
den  fattige  sidder  side  om  side  i  templet  og  er  af  lige  stor 
betydning,  hvis  de  lever  retskaffent  for  Gud  Herren,  deres 
ånders  Fader.  Det  er  åndelig  belæring  og  forståelse  man 
modtager  i  templet.  Derfor  er  alle  lige  for  Herren. 


Lige  fra  begyndelsen  til  slutningen  er  det  at  gå  gennem 
templet  en  vidunderlig  oplevelse.  Det  er  opløftende,  be- 
lærende. Det  giver  mod.  Kandidaten  sendes  bort  med 
forøget  forståelse  og  kraft  til  sit  arbejde. 

Templets  love  og  endowment-pagterne  er  smukke, 
gavnlige,  enkle  og  lette  at  forstå.  At  overholde  dem  er 
lige  så  enkelt.  Det  er  imidlertid  forunderligt,  at  Profeten 
Joseph  Smith,  som  ikke  havde  lært  meget  om  verdslige 
ting,  kunne  anbringe  dem  i  den  rigtige  rækkefølge  og 
derved  lægge  grundvolden  til  menneskets  åndelige  frem- 
gang. Dette  alene  retfærdiggør  vor  tro  på,  at  Joseph 
Smith  blev  ledet  af  kræfter,  der  lå  uden  for  dødelige  men- 
neskers. 

For  dem,  som  går  ind  til  arbejdet  i  templet  med  tro  og 
helt  overgiver  sig  til  Herrens  vilje,  vil  dagen  blive  en  strå- 
lende oplevelse.  Lys  og  kraft  vil  komme  til  dem  og  hjælpe 
dem  med  alt  hvad  de  fremtidige  år  vil  kræve  af  dem. 

Hvor  som  helst  man  vender  sig  til  vor  Herre  Jesu  Kristi 
åbenbarede  Evangelium,  og  især  i  templet,  vokser  den 
overbevisning,  at  Guds  værk  er  genoprettet  til  Hans  sær- 
lige formål  i  de  sidste  dage.  Tempelarbejdet  er  beregnet 
til  at  hjælpe  og  bistå  os  til  at  gøre  os  skikket  til  dette 

mægtige  værk:  at  tilvejebringe  udødelighed  og  evigt 

liv  for  mennesket."  (Moses  1:39.) 

O 

Johannes  profeterer  på  øen  Patmos  om 
kommende  ting:  „Og  derefter  så  jeg  en 
engel  .  .  .  han  havde  et  evigt  Evangelium  at 
forkynde  for  dem,  der  bor  på  jorden  .  . 
(Åbenb.  14:6.) 


O 


ÅBENBARING 


AF  DOYLE  L.   GREEN  chefredaktør,   Improvement  Era 


Forbindelse  mellem  Gud  og  Hans  udvalgte  repræsen- 
tanter her  på  jorden  har  altid  været  et  tegn  på  Hans  sande 
Kirke.  Herren  vandrede  med  Adam  og  talte  med  Ham  i 
Edens  Have  og  ledede  sit  folks  aktiviteter  gennem  sine 
profeter  ned  gennem  Det  gamle  Testamentes  tidsaldre. 
Enok,  Noa,  Abraham,  Jakob,  Moses,  David,  Esajas,  Daniel, 
Malakias,  ja,  alle  Det  gamle  Testamentes  profeter  blev 
vejledet  af  Ham. 

Profeten  Amos  gav  udtryk  for  denne  vigtige  sandhed, 
da  han  skrev: 

„Nej!  Den  Herre  Herren  gør  intet  uden  at  have  åben- 
baret sin  hemmelighed  for  sine  tjenere,  profeterne." 
(Amos  3:7.)  Og  Salomon  understregede  det,  da  han  sagde: 

„Uden  syner  forvildes  et  folk  .  .  ."  (Ordspr.  29:18.) 

Selv  vor  Herre  Jesus  Kristus  søgte  og  modtog  bestan- 

dig  vejledning  fra  sin  Fader.  Ved  to  lejligheder  talte  Gud 
fra  himlen,  vidnede  for  sin  Søn  og  støttede  Ham,  idet  Han 
ved  Hans  dåb  og  atter  på  Forklarelsens  Bjerg  erklærede: 

„Denne  er  min  Søn,  den  elskede;  i  Ham  har  jeg  vel- 
behag." (Matt.  3:17;   17:5.) 

I  en  periode  efter  Jesu  død,  i  det  tidsrum  der  dækkes  af 
de  sidste  bøger  i  Det  ny  Testamente,  vedblev  Herren  at 
åbenbare  sin  vilje  til  mennesket.  Han  vejledede  de  elleve 
apostle,  da  de  skulle  vælge  et  nyt  medlem  til  kvorum'et; 
Han  talte  til  Saulus  i  nærheden  af  Damaskus;  Han  sendte 
den  forjættede  Helligånd  til  at  være  en  Trøstermand  og  en 
Åbenbarer  for  Hans  folk;  Han  åbenbarede  mange  sand- 
heder til  Johannes  på  øen  Patmos. 

Beviset  er  tydeligt.  I  alle  de  forvaltninger,  hvor  det 
sande  Evangelium  har  været  her  på  jorden,  har  Gud  styret 
sit  værk  gennem  sine  profeter. 

En  af  profeterne  i  Mormons  Bog,  Moroni,  forkyndte: 
„Og  atter  taler  jeg  til  jer,  som  ikke  vedkender  jer  Guds 
åbenbaringer  og  siger,  at  de  er  afskaffet,  så  der  ikke  gives 
åbenbaringer,  ej  heller  profetier  .  .  . 

„Se,  jeg  siger  jer,  at  den,  som  fornægter  disse  ting, 
kender  ikke  Kristi  Evangelium  .  .  . 


„Thi  læser  vi  ikke,  at  Gud  er  den  samme  i  går  og  i  dag 
og  til  evig  tid,  og  at  der  ikke  hos  Ham  findes  forandring 
eller  skiftende  skygge?"  (Mormon  9:7-9.) 

Profeten  Nephi  skrev:  „Ve  dem,  som  siger:  Vi  har  mod- 
taget Guds  ord,  og  vi  behøver  ikke  mere  deraf,  for  vi  har 
tilstrækkeligt! 

„Thi  se,  således  siger  Gud  Herren:  Jeg  vil  give  menne- 
skenes børn  linie  på  linie,  bud  på  bud,  lidt  her  og  lidt  der; 
og  salige  er  de,  der  giver  agt  på  mine  bud  og  låner  øre  til 
mit  råd,  thi  de  skal  lære  visdom;  og  til  ham,  som  modtager, 
vil  jeg  give  mere;  og  fra  dem,  som  siger,  vi  har  nok,  fra 
dem  skal  endog  tages  det,  de  har."  (2  Nephi  28:29-30.) 

Jesus  erklærede  over  for  Peter,  at  han  var  den  klippe, 
som  Han  ville  bygge  sin  Kirke  på.  (Se  Matt.  16:17-18.) 

Jesu  Kristi  Kirke  af  Sidste  Dages  Hellige  blev  grund- 
lagt ved  åbenbaring.  Som  svar  på  den  unge  Joseph  Smiths 
oprigtige  bøn  åbenbarede  Gud  og  Hans  Elskede  Søn  sig 
for  ham.  I  de  år  der  fulgte  efter  dette  vidunderlige  syn  mod- 
tog Joseph  Smith  stadig  vejledning  og  råd,  ikke  alene 
gennem  inspiration,  men  også  ved  direkte  besøg  af  andre 
himmelske  sendebud.  Gennem  ham  blev  Evangeliets  strå- 
lende sandheder  åbenbaret  i  deres  fylde  og  renhed. 

Men  hvis  Evangeliets  fylde  blev  gengivet  til  Profeten 
Joseph  Smith,  er  åbenbaring  da  stadig  nødvendig? 

Måske  har  der  aldrig  førværet  ettidspunkt,  hvor  der  var 
mere  brug  for  hjælp  og  vejledning  fra  Gud,  end  der  er  i  vor 
forpinte  og  besværlige  tid.  Spændingerne  i  verden  vokser. 
Familiebånd  svækkes.  Hver  dag  bliver  det  mere  og  mere 
tydeligt,  at  mennesket  styrer  mod  at  ødelægge  sig  selv. 
Måske  er  det  det,  som  fik  en  kendt  aviskommentator  til  at 
sige,  at  det  vigtigste  budskab,  som  kunne  sendes  ud  til 
verden  i  dag,  ville  være  at  Gud  igen  havde  talt  til  menne- 
sket. 

Ville  en  retfærdig  og  kærlig  Gud  forlade  sine  børn  i  en 
periode,  som  måske  er  den  mest  kritiske  i  verdenshisto- 
rien? 

Jesu  Kristi  Kirke  af  Sidste  Dages  Hellige  bevidner  for 
alle  folk,  at  åbenbaring  ikke  er  hørt  op,  at  himlene  ikke  er 
lukket,  at  Herren  har  åbenbaret  sig  for  mennesket  i  vore 
dage,  at  Hans  sande  Kirke  findes  på  jorden  i  dag,  og  at 
Han  styrer  den  gennem  levende  profeter. 

Lad  os  i  korthed  undersøge  nogle  få  af  beviserne. 

Profeten  Joseph  Smiths  fjender  troede  at  hans  død  ville 
bringe  Kirken  til  ophør,  så  han  blev  dræbt  af  en  ubarm- 


hjertig pøbelhob.  Kirkens  medlemmer  blev  drevet  fra  deres 
hjem.  Mange  troede  de  ville  omkomme  i  ørkenen,  men  på 
grund  af  en  anden  profet,  Brigham  Youngs,  inspirerede 
ledelse,  den  mand,  som  Herren  havde  beredt  til  at  følge 
efter  Profeten  Joseph  Smith,  rejste  flygtningene  med 
vogne  og  håndkærrer  omkring  2000  kilometer  over  ugæst- 
mild slette  og  prærie  for  at  søge  asyl  i  Rocky  Mountains' 
dale. 

De  drog  ind  i  et  ørkenland,  som  ingen  andre  syntes 
at  ville  have,  og  deres  profet-leder  modstod  urokkeligt  da 
nogle  bønfaldt  ham  om  at  fortsætte  til  Californiens  frodige 
land,  idet  han  sagde  at  han  i  et  syn  havde  set  den  Store 
Saltsødal  et  år  eller  mere  før  de  kom  til  den. 

Da  jorden  viste  sig  at  være  for  hård  og  tør  til  at  så  deres 
sæd,  førte  pionererne  vand  fra  bjergbækkene  ned  over 
den,  og  begyndte  dermed  den  moderne  kunstige  vanding 
i  Amerika. 

Da  græshopperne  truede  deres  høst,  kom  der  måger 
for  at  tilintetgøre  dem,  et  lige  så  stort  mirakel,  som  det 
gamle  Israel  nogensinde  havde  oplevet. 

I  deres  hjem  i  bjergene  led  pionererne  under  indianer- 
overfald, sult,  tørst,  pest  og  alle  andre  vanskeligheder. 


Herren  taler  til  Saulus  i  nærheden  af 
Damaskus:  „Men  det  skete  .  .  .  at  et  lys  fra 
himmelen  pludselig  strålede  om  ham  .  .  .  og 
(han)  hørte  en  røst,  som  sagde  .  .  .  Saul!  Saul! 
hvorfor  forfølger  du  mig?"  (  Ap.  Gern.  9:3-4.) 

Men  de  overlevede.  Og  under  inspirerede  ledere  blev  der 
skabt  et  blomstrende  rige  af  den  øde  ørken.  Om  dette 
sagde  Brigham  Young:  „Jeg  ønsker  ikke,  at  folk  skal 
forstå,  at  jeg  havde  noget  at  gøre  med,  at  vi  flyttede  hertil, 
det  var  den  Almægtiges  forsyn  ..."  (Journal  of  Discourses, 
Vol.  4,  p.  41.) 

Efterhånden  som  industrien  erstattede  farmen,  hvad 
der  resulterede  i  perioder  med  arbejdsløshed  og  depres- 
sion, blev  Kirkens  ledere  inspireret  til  at  oprette  et  stort 
velfærdsprogram  til  hjælp  for  omsorgen  for  Kirkens  træn- 
gende medlemmer  og  for  at  beskytte  dem  mod  farerne  ved 
at  modtage  offentlig  arbejdsløshedsunderstøttelse. 

Efter  at  være  blevet  instrueret  af  Herren  om  behovet 
for  uddannelse,  oprettede  Kirkens  ledere  skoler,  universi- 
teter og  i  de  senere  år  seminarier  og  religionsinstitutter. 
Utah  står  som  nummer  1  i  U.S.A.  med  hensyn  til  uddannel- 
sesresultater,  selv  om  det  er  nummer  32  med  hensyn  til 
økonomisk  evne  til  at  støtte  uddannelse. 

I  dag  fortæller  uimodsigelige  videnskabelige  forsknin- 
ger om  farerne  ved  at  ryge  cigaretter.  I  over  130  år  har 
Kirken  forkyndt  Guds  åbenbarede  ord  —  at  tobak  ikke  er 
godt  for  mennesket. 

I  dag  er  vi  alvorligt  bekymret  over  kommunismens 
farer.  Fra  begyndelsen  af  Kirkens  oprettelse  har  lederne 
lært  os,  at  vi  nidkært  må  vogte  os  imod  alt,  som  vil  tage 
vor  gudgivne  frihed  bort. 

Efterhånden  som  forholdene  udviklede  sig  sådan,  at 
der  blev  mere  fritid  og  flere  fristelser  for  unge  mennesker, 
blev  Kirkens  ledere  inspireret  til  at  organisere  et  aktivi- 
tetsprogram for  de  unge,  som  vækker  beundring  hos  alle, 
som  lærer  det  at  kende. 

Efterhånden  som  skiftende  forhold  truede  hjemmets 
solidaritet  og  hellighed,  indstiftede  lederne  et  altomfat- 
tende ugentligt  familiehjemmeaften-program  for  hele  Kir- 
ken. Præsident  David  O.  McKay  understregede  fornylig 
betydningen  af  dette,  da  han  sagde:  „Ingen  anden  succes 

kan  opveje  fiasko  i  hjemmet."  (The  Improvement  Era,  juni 
1964,  Vol.  67,  p.  445.) 

Mange  har  undret  sig  over  Jesu  Kristi  Kirke  af  Sidste 
Dages  Helliges  kraft  og  vitalitet.  En  skribent  kommen- 
terede fornylig  „dens  mærkelige  talent  for  at  antage 
moderne  forhold  uden  at  ændre  sine  grundlæggende  prin- 
cipper." 

Svaret  er  åbenbaring  —  åbenbaring  til  Kirkens  Profet 
om  ledelsen  af  Kirken,  og  åbenbaring  til  de  enkelte  med- 
lemmer til  vejledning  i  deres  eget  liv.  Åbenbaring  er  et 
tegn  på  Guds  sande  Kirke.  Q 


Engelen  viser  sig  for  Zakarias  i  templet. 

Dr.  Schick's  rekonstruktion  af  Moses'  Tabernakel. 


Dr.  Schick's  rekonstruktion  af  det  indre  af  Moses'  Tabernakel. 

Nogle  tanker 
om  gamle  templer 

V^  "CM  v/3  l.UlUi.UVllvyl 


AF  DR.  SIDNEY  B.  SPERRY 

Professor  i  gammel-testamentlige  sprog  og  litteratur 

Brigham  Young  University 


Man  skal  blot  læse  skrifterne  omhyggeligt,  især  de 
nyere  skrifter,  for  at  opdage  at  templer  må  være  blevet 
bygget  og  brugt  i  meget  gamle  dage,  ja  selv  den  gang 
patriarkerne  før  syndfloden  levede.  I  Lære  og  Pagter, 
afsnit  124:39,  taler  Herren  om  sit  hellige  hus:  „  .  .  .  mit 
folk  har  altid  befaling  om  at  bygge  et  sådant  hus  til  mit 
hellige  navn."  (fremhævelse  ved  forfatteren.)  Og  hvorfor 
skulle  templer  ikke  være  lige  så  nødvendige  til  at  give  de 
hellige  endowments  til  de  levende  på  de  gamle  patriarkers 
tid  som  nu.  I  sandhed,  Herrens  krav  angående  menneskets 
ophøjelse  i  gamle  dage  ville  være  nøjagtig  de  samme 
som  nu. 

Når  man  tænker  på  Enok  og  hans  folk,  som  vandrede 
med  Gud  og  blev  modtaget  i  Hans  skød  (Moses  7:69),  ser 
det  usandsynligt  ud,  at  de  skulle  blive  modtaget  på  denne 
måde  uden  de  endowments,  som  sædvanligvis  kun  gives 
til  menneskene  i  de  hellige  templer.  Der  siges  meget  i 
Lære  og  Pagter,  afsnit  132:29-37,  om  de  velsignelser,  som 
Abraham  modtog  som  resultat  af  sin  tro  på  Gud.  Herren 
siger,  at  han  „  ...  er  indgået  til  sin  ophøjelse  og  sidder 
på  sin  trone."  (Vers  29.)  Det  samme  kan  siges  om  Isak  og 
Jakob.  (Vers  37.)  Abraham,  Isak  og  Jakob  må  have  fået 
alle  Evangeliets  velsignelser  beseglet  på  sig,  herunder 
alle  de  hellige  endowments  der  gives  til  de  trofaste  i  døde- 
ligheden. 

Nogle  vil  måske  spørge  hvor  de  templer  var,  hvor  de 
kunne  modtage  deres  endowments.  Det  er  rigtigt,  at 
skriften  siger  meget  lidt  direkte  om  templer  i  de  gamle 
patriarkers  dage,  men  det  beviser  ikke,  at  de  ikke  eksiste- 
rede. Kirken  eksisterede  på  Abrahams  tid;  ja,  den  store 
Melkisedek  synes  at  have  stået  i  spidsen  for  den,  og  det 
var  til  ham  de  trofastes  fader  betalte  tiende.  (1.  Mos. 
14:20.)  Abraham  fik  også  sit  præstedømme  fra  Melkisedek. 
(L.  &  P.  84: 14.)  Den  kendsgerning  at  der  blev  betalt  tiende 
på  Abrahams  tid  kan  få  os  til  at  tro,  at  en  sådan  indtægt 
ville  blive  brugt  delvis  til  at  bygge  gudsdyrkelseshuse  og 
til  at  rejse  eller  drive  et  tempel,   „som  mit  folk  altid  har 


befaling  om  at  bygge  til  mit  hellige  navn",  for  at  gentage 
vort  første  citat. 

De  forklaringer  der  gives  til  visse  figurer,  som  findes 
i  Faksimile  nr.  2  i  Abrahams  Bog,  må  overbevise  den 
tænksomme  sidste  dages  hellige  læser  om,  at  Abraham 
var  bekendt  med  de  hellige  endowments  og  derfor  også 
et  tempel  eller  en  tilsvarende  bygning,  hvor  de  kunne 
administreres.  Den  yderligere  kendsgerning,  at  Evangeliet 
blev  forkyndt  vidt  omkring  i  Palæstina  forud  for  israeliter- 
nes  komme  under  Josua,  må  åbne  vort  sind  for  muligheden 
af  en  fuldt  bemandet  kirkelig  organisation  i  Det  hellige 
Land  i  gamle  dage.  (1  Nephi  17:35.)  En  sådan  kirke  ville 
utvivlsomt  have  de  åndelige  fordele  ved  et  tempel. 

Da  Moses  førte  Israel  ud  af  Ægypten,  var  en  af  de 
første  ting  han  gjorde  at  prøve  at  få  folket  til  at  anerkende 
Det  højere  Præstedømme  og  modtage  den  ordinanse, 
hvori  „gudfrygtighedens  kraft  åbenbares."  (L.  &  P. 
84:19-20.) 

„Og  uden  disse  forordninger  og  Præstedømmets 
myndighed  bliver  gudfrygtighedens  kraft  ikke  åbenbaret 
for  menneskene  i  kødet. 

Thi  uden  dette  kan  intet  menneske  se  Gud  Faderens 
ansigt  og  leve. 

Moses  lærte  Israels  børn  dette  tydeligt  i  ørkenen  og 
søgte  med  al  flid  at  helliggøre  sit  folk,  så  de  kunne  skue 
Guds  ansigt."  (Ibid.,  84:21-23.) 

Et  sådant  program  som  det  Moses  forestillede  sig, 
krævede  de  hellige  endowments,  og  skønt  den  store  lov- 
giver ikke  kunne  bygge  et  tempel  i  ørkenen,  kunne  han 
dog  indrette  et  akceptabelt  tabernakel,  hvori  de  kunne 
administreres. 

„Og  atter,  sandelig  siger  jeg  jer:  Hvordan  kan  jeres 
tvætninger  være  mig  velbehagelige,  medmindre  de  finder 
sted  i  et  hus,  der  er  bygget  til  mit  navn? 

Thi  af  denne  grund  befalede  jeg  Moses  at  bygge  et 
tabernakel,  som  hans  folk  skulle  føre  med  sig  i  ørkenen, 
og  at  bygge  et    hus  i  det  forjættede  land,  for  at  disse 

forordninger  kunne  åbenbares,   som  havde  været  skjult 
fra  verdens  begyndelse."  (Ibid.,  124:37-38.) 

Vi  ved  ikke  i  hvilken  udstrækning  de  ordinanser  der 
hører  til  Det  melkisedekske  Præstedømme  blev  udført  i 
tabernaklet,  medens  de  var  i  ørkenen,  og  i  Palæstina 
indtil  den  tid  da  Salomons  Tempel  blev  bygget,  men  at 
sådanne  ordinanser  blev  foretaget  synes  sikkert  i  lyset 
af  udtalelser  som  følgende: 

„Davids  hustruer  og  medhustruer  blev  givet  ham  af 
mig  ved  min  tjener  Nathans  hånd  og  gennem  andre  pro- 
feter, som  havde  nøglerne  til  denne  magt  .  .  ."  (Ibid., 
132:39.) 

Det  synes  mere  rimeligt  at  tro,  at  Nathan  og  de  andre 
profeter  beseglede  Davids  hustruer  og  medhustruer  til 
ham  på  et  helligt  sted  som  tabernaklet  end  i  nogen  anden 
bygning. 

Der  har  måske  været  lange  perioder  i  Dommernes 
dage,  da  de  ordinanser  der  hører  til  Det  melkisedekske 
Præstedømme  ikke  blev  udført  i  tabernaklet,  når  man  ser 
på  den  historie,  der  findes  i  kapitlerne  17  til  21  i  Dommer- 
bogen. I  de  dage  „gjorde  (enhver),  hvad  han  fandt  for 
godt."  (Dommerbogen  17:6;  21:25.)  De  ordinanser  der 
hører  til  Det  aronske  Præstedømme  er  måske  blevet  ud- 
ført i  større  grad  i  denne  periode,  men  selv  om  dette  har 
vi  kun  meget  få  oplysninger. 

I  kapitlerne  25  til  40  i  2.  Mosebog  vil  man  finde  beret- 
ninger om  bygningen  af  tabernaklet  og  de  forskellige 
begrænsninger  med  hensyn  til  det.  Allerførst  lægger  vi 
mærke  til,  at  Herren  sagde  til  sit  folk:  „Og  du  skal  ind- 
rette mig  en  helligdom,  for  at  jeg  kan  bo  midt  iblandt 
dem."  (2.  Mos.  25:8.)  Derfor  skulle  bygningen  almindelig- 
vis være  kendt  som  „Herrens  hus."  (Ibid.,  34:26;  Josua 
6:24.)  Tabernaklet  blev  bygget  af  de  fineste  materialer 
som  folket  havde  eller  kunne  skaffe  medens  de  var  i 
ørkenen.  Der  var  hår  og  huder  af  hjordene,  akacietræ 
fra  ørkenen,  tahasjskind,  muligvis  fra  et  marsvin  eller 
lignende  dyr  fra  Det  røde  Hav.  Folk  gav  frivilligt  af  deres 
smykker  og  deres  guld,  sølv  og  messing  og  også  stoffer 
i  overflod  til  denne  transportable  helligdom  i  form  af  et 
telt. 

Selve  tabernaklet  var  i  form  af  et  rektangel,  tredive 
kubits  lang  og  ti  kubits  bred,  med  indgangen  i  den  østlige 
ende.  Den  var  også  ti  kubits  høj.  Omsat  til  moderne  mål 
var  dimensionerne  15  m  gange  5  m  gange  5  m.  Det  indre 
af  bygningen  var  delt  i  to  hoveddele,  den  ene  yderst  mod 
vest,  som  var  5  kvadratmeter,  var  det  Allerhelligste,  og 
den  anden,  mod  øst,  var  kendt  som  helligdommen  eller 
det  hellige  sted  og  var  10  m  lang  og  5  m  bred.  En  slags 
forhal  lå  yderst  mod  den  østlige  ende  af  det  hellige  sted, 
hvor  indgangen  til  bygningen  var. 

Tabernaklet  lå  i  den  vestlige  ende  af  en  ydre  gård, 
som  var  omkring  9  m  bred  og  50  m  lang.  Det  hvide  forhæng 
om  den  ydre  gård  blev  holdt  på  plads  af  60  stolper  med 
sølvtoppe  og  messingfatninger.  I  den  østlige  halvdel  af 
den  ydre  gård,  foran  tabernaklet,  var  vandkummen  (2. 
Mos.  30:17-21)  til  tvætning  af  fødder  og  hænder,  og 
alteret  til  brændoffer,  som  var  lavet  af  akacietræ  eller 
shittimtræ  (en  særlig  slags  akacie),  belagt  med  messing. 
Alteret  var  hult  for  at  lette  flytningen  under  israeliternes 


rejser;  hver  gang  de  stillede  det  op,  blev  det  fyldt  med 
jord,  og  der  blev  brændt  ofre  på  det.  (Se  billedet  af  dr. 
Schick's  rekonstruktioner  af  tabernaklet  og  gården.) 

Nøjagtigt  hvordan  ceremonierne  i  tabernaklet  blev  ar- 
rangeret kan  vi  kun  gisne  om  efter  beskrivelsen.  Men 
inde  i  Det  Allerhelligste,  hvor  pagtens  ark  stod,  kunne 
Herren  mødes  med  sit  folks  ledere.  Herren  sagde  til 
Moses: 

Der  vil  jeg  mødes  med  dig,  og  fra  sonedækket, 

fra  pladsen  mellem  de  to  keruber  på  vidnesbyrdets  ark, 
vil  jeg  meddele  dig  alle  de  bud,  jeg  har  at  give  dig  til 
israeliterne."  (Ibid.,  25:22) 


Plan  over  Herodes'  Tempel;  dr.  Schick's  rekonstruktion. 


Vi  ved,  at  indvielsen  af  tabernaklet  fandt  sted  den 
første  dag  i  den  første  måned  i  det  andet  år  efter  israeli- 
ternes afrejse  fra  Ægypten.  (Ibid.,  40:17.)  En  sky  hvilede 
over  den  hellige  bygning  om  dagen  og  en  ildsøjle  om  nat- 
ten under  hele  deres  vandring.  Hver  gang  lejren  flyttede, 
tog  leviterne  tabernaklet  og  skilte  det  ad  og  satte  det 
sammen  igen  på  den  nye  lejrplads.  (Ibid.,  40:34-38.) 

Da  israeliterne  havde  bosat  sig  i  Kana,  rejste  Josua 
tabernaklet  i  Silo,  hvor  det  blev  stående  i  hele  Dommernes 
periode.  (Josua  18:1.)  Under  Sauls  regering  var  det  i  Nob. 
(Sammenlign  1  Sam.  21:1  med  Mark.  2:26.)  Under  det 
meste  af  Davids  regering  og  under  Salomons  regering, 
indtil  bygningen  af  templet,  var  tabernaklet  opstillet  på 
højen  Gibeon.  (1.  Krøn.  16:39;  21:29.)  Til  sidst  bragte 
Salomon  det  op  til  templet  (1  Kong.  8:4;  21:29),  som  var 
bygget  efter  samme  model,  men  på  alle  områder  var 
mindst  dobbelt  så  stort. 

Materialerne  til  det  permanente  Herrens  hus,  der  er 
kendt  som  Salomons  tempel,  blev  for  størstedelens  ved- 
kommende samlet  af  David.  (2  Sam.  7;  1  Krøn.  28:11; 
29:9.)  Det  anslås  at  han  samlede  ialt  108,000  talenter  guld, 
10,000  darejker  guld  og  1,017,000  talenter  sølv  til  den 
fremtidige  bygning  og  dens  inventar.  Med  disse  metaller 
og  andre  materialer,  som  Salomon  sørgede  for,  byggede 

kongen  et  yderst  overdådigt  tempel  til  Herren.  Det  blev 
fuldført  på  syv  et  halvt  år. 

Med  hensyn  til  de  ordinanser  der  blev  udført  i  dette 
og  de  efterfølgende  templer  i  Israel,  behøver  vi  kun  at 
sige  lidt.  Det  var  sandsynligvis  de  samme,  som  dem  der 
blev  udført  i  tabernaklet. 

Salomons  Tempels  udseende  vil  omtrentlig  være  som 
den  rekonstruktion  ved  Stevens,  der  vises  på  billedet  sam- 
men med  denne  artikel. 

Der  bør  siges  lidt  om  det  „støbte  hav"  eller  fonten, 
som  støttedes  af  tolv  okser,  og  som  nogle  fejlagtigt  har 
ment  lå  under  Salomons  Tempel  og  symboliserede  dåb 


Model  af  Templet  i  Tenayuca,  aztekiske  periode. 


for  de  døde.  I  Anden  Krønikebog  finder  vi  følgende  om 
den: 

præsterne  brugte  havet  til  at  tvætte  sig  i  .  .  .  havet 

opstillede  han  (Salomon)  ved  templets  sydside,  ved  det 
sydøstre  hjørne."  (2  Krøn.  4:6,  10;  1  Kong.  7:39.) 

I  kong  Akaz's  regering  (736-721  f.  Kr.)  tog  denne  konge 
havet  ned  fra  kobberokserne  og  opstillede  det  på  sten- 
fliser. (2  Kong.  16:17.)  Da  Nebukadnezar  indtog  Jerusalem 
i  590  f.  Kr.  (Mormons  Bogs  kronologi)  slog  han  fonten  i 
stykker.  (Ibid.,  25:13;  Jer.  27:19-22.) 

Det  er  af  betydelig  interesse  for  os,  at  videnskaben 
bekræfter  den  kendsgerning,  at  der  blev  bygget  have  til 
de  babyloniske  templer. 

Efter  det  babyloniske  fangenskab  bemyndigede  den 
persiske  kong  Kyros  jøderne  til  at  bygge  et  tempel  60 
kubits  (30  m)  højt  og  lige  så  bredt  (Ezra  6:3;  Josephus, 
Antiquities  XI.  4,  6;  sammenlign  XV  11,1),  i  stedet  for  det 
der  blev  ødelagt  af  Nebukadnezar  i  år  500  f.  Kr.  Templet 
blev  sandsynligvis  påbegyndt  omkring  det  andet  år  efter 
deres  hjemkomst  fra  fangenskabet  (537  f.  Kr.?),  men 
jøderne  mødte  vanskeligheder,  blandt  andet  megen  mod- 
stand fra  samaritanerne,  og  holdt  op  med  at  bygge.  Men 
i  det  andet  år  af  kong  Darius's  regering  (520  f.  Kr.),  gav 


Herren  befaling  til  jøderne  om  at  fuldføre  den  hellige 
bygning.  Hele  Haggajs  profeti  omhandler  dette  projekt. 
Planen  for  Salomons  Tempel  blev  fulgt  i  al  almindelighed, 
men  grundet  på  folkets  fattigdom  ikke  i  så  overdådig  stil. 
Mange  af  karrene  der  var  anvendt  i  det  tidligere  tempel 
blev  givet  tilbage.  (Ezra  1:7-11.)  Det  Allerhelligste  var 
tomt,  for  Pagtens  Ark  forsvandt,  da  Nebukadnezars  styrker 
trængte  ind  i  Palæstina. 

Dette  tempel,  der  fik  navn  efter  Zerubbabel  og  som- 
metider er  kendt  som  det  Andet  Tempel,  blev  fuldført  i 
det  sjette  år  efter  Darius,  år  515  f.  Kr.  (Ibid.,  3:8;  6:15.) 

Ikke  ret  mange  år  efter  indvielsen  af  det  Andet  Tempel 
blev  jøderne  verdslige  og  uværdige  til  at  administrere  de 
hellige  ritualer  i  det.  Malakias's  Bog  (1:2;  2:17;  3:5-18)  er 
en  stor  profets  protest  mod  folkets  korruption  og  uvær- 
dighed. Vi  er  ikke  i  stand  til  at  sige,  hvor  længe  Herren 
var  villig  til  at  anerkende  de  ordinanser  der  blev  udført  i 
dette  tempel  efter  at  det  var  indviet,  men  det  kan  ikke 
have  været  mange  år.  Det  ville  være  interessant  at  kende 
enkelthederne  ved  administreringen  af  templet  efter  at 
profeterne  var  forsvundet  fra  Israel,  en  periode  på  omkring 
fire  hundrede  år. 

Det  er  af  interesse  at  vide,  at  visse  grupper  jøder 
byggede  et  tempel  på  øen  Yeb,  senere  Elefantine,  i  Nilen. 
Disse  jøder,  som  oprindelig  var  lejesoldater,  talte  og 
skrev  aramæisk.  Der  er  fundet  papyrusruller,  som  viser 
at  de  bevarede  deres  egne  skikke  og  havde  selvstyre. 
Tilsyneladende  i  ulydighed  mod  loven  og  andre  jøders 
skikke  i  adspredelsen,  oprettede  de  et  tempel,  der  var 
indviet  til  Yahu.  I  dette  tempel  ofrede  de  fødevarer,  røgelse 
og  brændofre.  Papyrusrullerne  henviser  også  til  påsken 
og  det  usyrede  brøds  fest.  Da  perseren  Cambyses  erob- 
rede Ægypten  i  år  525  f.  Kr.  ødelagde  han  de  ægyptiske 
templer,  men  sparede  Yahu-templet.  Meget  senere 
ødelagde  de  rasende  ægyptere,  under  den  persiske 
guvernørs  fravær  i  41 1  f.  Kr.,  det  jødiske  tempel,  tilskyndet 
af  præster  der  tjente  den  væderhovedede  Chnum.  Vi  er  i 
besiddelse  af  papyrusruller,  som  viser  at  jøderne  øjeblik- 
kelig bønfaldt  Bagoas,  Judæas  guvernør,  højpræsten  Jo- 
hanan  og  andre  judæere  om  at  komme  dem  til  hjælp.  Der 
kom  intet  svar.  I  år  408  f.  Kr.  bønfaldt  kolonien  igen  deres 
judæiske  brødre,  og  ledsagede  deres  brev  med  gaver. 
Denne  gang  blev  der  givet  tilladelse  til  at  genopbygge 
templet  og  at  ofre  fødevarer  og  røgelse.  Indtil  fornylig 
blev  det  anset  for  tvivlsomt  om  templet  virkelig  blev 
genopbygget.  Nu  antyder  de  Brooklyn-aramæiske  papy- 
rusruller, udgivet  af  dr.  Emil  G.  Kræling,  at  det  blev  det. 

Angående  tempelbyggerne  på  Yeb  og  deres  åndelige 
tilstand  vil  det  være  tilstrækkeligt  for  de  sidste  dages 
hellige  at  vide,  at  de  ikke  alene  dyrkede  Yahu,  men  også 
andre  guddomme  i  Kana,  f.  eks.  Ashim-Bethel,  Anath- 
Bethel  og  Cherem.  I  Elefantine  var  Anath  Yahus  trøster- 
mand under  navnet  Anath-Yahu.  Ud  fra  disse  kendsger- 
ninger kan  man  også  slutte  sig  til  den  åndelige  tilstand 
hos  de  judæiske  jøder,  som  skrev  brevet  til  Yeb. 

Zerubbabels  Tempel  blev  til  slut  efterfulgt  af  Herodes's 
Tempel.  Vi  skylder  den  jødiske  historiker  Josephus  tak 
for  de  temmelig  komplette  beskrivelser  af  denne  hellig- 
dom, og  Mishnah  skylder  vi  også  tak.  Det  gamle  tempel 

Tegning  af  Salomons  Tempel. 


blev  ikke  revet  ned,  før  meget  af  materialet  til  det  nye 
var  blevet  samlet. 

Arbejdet  på  det  nye  tempel  påbegyndtes  i  det  attende 
år  af  Herodes's  regering,  20-19  f.  Kr.  Og  det  store  kom- 
pleks af  gårde  og  bygninger  i  forbindelse  med  Herodes's 
Tempel  blev  ikke  fuldført  før  Albinus's  styre,  62-64  e.  Kr. 
Det  gamle  tempelområde  blev  udvidet  til  det  dobbelte  af 
sine  tidligere  dimensioner.  Selve  templet  blev  bygget 
af  store  blokke  af  hvide  sten;  dets  indre  havde  samme 
længde  og  bredde  som  Salomons  Tempel,  men  højden 
var  40  kubits  (20  m),  heri  ikke  medregnet  et  øvre  rum, 
i  stedet  for  30  kubits  (15  m).  Herodes's  Tempel  var  delt 
i  det  Allerhelligste  og  helligdommen  eller  det  hellige  sted 
som  i  de  tidligere  templer,  men  udstyret  var  langt  mere 
overdådigt.  Det  Allerhelligste  var  tomt  og  var  skilt  fra  det 
hellige  sted  ved  hjælp  af  et  forhæng.  Læseren  henvises 
til  Josephus  angående  en  mere  detaljeret  beskrivelse  af 
den  store  tempelbygning. 


Mormons  Bog  gør  det  klart,  at  nephiterne,  en  anden 
gren  af  det  hebraiske  folk,  kendte  brugen  af  templer  og 
byggede  nogle  af  dem  i  Amerika.  Tilsyneladende  var  det 
første  tempel  det,  som  blev  bygget  af  Nephi  efter  at  han 
og  hans  følgesvende  havde  skilt  sig  fra  deres  uretfærdige 
brødre.  Det  blev  bygget  efter  samme  plan  som  Salomons 
Tempel,  og  enkelthederne  kunne  de  lære  af  messing- 
pladerne. Her  er  Nephis  ord: 

„Og  jeg,  Nephi,  byggede  et  tempel,  og  jeg  opførte 
det  i  samme  stil  som  Salomons  Tempel  med  undtagelse 
af,  at  det  ikke  blev  bygget  af  så  mange  kostbare  ting, 
for  de  fandtes  ikke  i  landet,  hvorfor  det  ikke  kunne  bygges 
som  Salomons  Tempel.  Men  bygningens  stil  var  som 
Salomons  Tempel,  og  udførelsen  deraf  var  meget  smuk." 
(2  Nephi  5:16.) 

Det  er  meget  usandsynligt,  at  Nephi  ville  bygge  et 
tempel  uden  at  Herren  udtrykkelig  havde  bemyndiget 
ham  til  det  ved  åbenbaring.  Desuden  måtte  alle  de  ordi- 

Det  „Støbte  Hav"  i  Salomons  Tempel. 


nanser,  der  hører  til  templet,  åbenbares.  Nephiterne  holdt 
Moseloven,  men  deraf  følger  ikke,  at  ordinansearbejdet 
for  de  levende,  inden  for  Det  aronske  Præstedømmes 
begrænsninger,  kun  ville  være  tilladt  i  den  hellige  bygning. 
Nephi  og  hans  folk  holdt  Evangeliets  lov,  og  det  er 
sandsynligt,  at  alle  de  ordinanser  for  de  levende,  der 
hører  til  Det  melkisedekske  Præstedømme,  ville  blive 
udført.  Nephi  synes  at  have  haft  visse  af  Præstedømmets 
beseglingsmagter,  ligesom  en  anden  Nephi  der  omtales 
i  Helamans  Bog.  (2  Nephi  33:15;  Helaman  10:7.)  Så  længe 
profeter  som  disse  fandtes,  kunne  der  gives  de  retfærdige 
den  fulde  endowment;  ellers  ville  der  sandsynligvis  blive 
administreret  en  begrænset  endowment  inden  for  Det 
aronske  Præstedømme. 

Det  er  sandsynligt,  at  Nephis  broder,  Jakob,  under- 
viste i  ovennævnte  tempel,  men  Kong  Benjamins  tale 
må  være  blevet  holdt  i  et  andet  tempel,  beliggende  i 
Zarahemlas  Land.   (Mosiah  1:1,18.) 

Zeniffs  folk  kan  udmærket  have  repareret  Nephis 
gamle  tempel,  da  de  vendte  tilbage  til  deres  faders  arve- 
land, eller  de  har  måske  bygget  et  nyt.  (Mosiah  7:17.) 
Nogle  interessante  spørgsmål  opstår  angående  Zeniffs 
folks  brug  af  et  tempel.  Havde  de  den  rette  myndighed  til 
at  administrere  ordinanser  deri,  eller  brugte  de  det  ganske 
simpelt  som  et  mødested?  Spørgsmålet  om  den  rette 
myndighed  opstår  især  under  Kong  Noahs  onde  styre. 

Noget  interessant  om  en  hændelse  der  fandt  sted  i 
et  nephitisk  tempel  —  hvor  eller  hvornår  får  vi  ikke  at 
vide  —  fortælles  af  Amulek: 

„Jeg  er  Amulek,  Giddonahs  søn,  der  var  en  søn  af 


Ishmael,  som  var  af  Aminadis  slægt,  og  det  var  den  samme 
Aminadi,  som  udtydede  skriften,  der  var  skrevet  med 
Guds  finger  på  templets  mur. 

Og  Aminadi  var  en  efterkommer  af  Nephi,  som  var 
Lehis  søn  .  .   ."  (Alma  10:2-3.) 

Da  den  opstandne,  herliggjorte  Frelser  viste  sig  for 
nephiterne  i  tre  på  hinanden  følgende  dage,  gjorde  Han 

det rundt  omkring  templet,  som  lå  i  Overflødighedens 

land  ..."  (3  Nephi  11:1.)  Før  vor  Herres  opstandelse  kunne 
ordinansearbejde  for  de  døde  ikke  udføres  hverken  i 
templerne  i  Palæstina  eller  i  Amerika.  Men  efter  sin  op- 
standelse forklarede  Han  dette  arbejde  fuldstændigt  for 
nephiterne.  Det  ser  vi  af  den  kendsgerning,  at  Han  citerede 
hele  kapitel  3  og  4  i  Malakias  og  „.  .  .  udlagde  det  for 
folket;  .  .  ."  (3  Nephi  24;  25;  26:1.)  Således  lærte  nephi- 
terne om  Profeten  Elia's  beseglingsmagter,  således  som 
de  anvendes  ved  ordinansearbejdet  for  de  døde.  Vi  kan 
antage,  at  dette  arbejde  blev  udført  i  deres  templer  i  den 
periode  hvor  de  var  retfærdige,  i  fire  generationer.  Mor- 
mon fik  ikke  lov  til  at  citere  Frelserens  forklaringer  om 
Malakias's  henvisninger  til  Profeten  Elia,  fordi  nøglerne 
til  denne  viden  i  vor  forvaltning  skulle  komme  til  Joseph 
Smith,  som  ville  forklare  deres  rette  funktioner. 

Efter  Frelserens  opstandelse  må  ordinansearbejde  for 
de  døde  være  blevet  udført  i  hellige  bygninger,  som  er 
rejst  i  Middelhavslandene.  Paulus's  henvisning  til  dåb 
for  de  døde  i  1.  Kor.  15:29  synes  at  bevise  denne  kends- 
gerning. I  hvert  tilfælde  synes  korinterne  at  have  haft 
adgang  til  et  tempel,  der  var  anerkendt  til  dette  arbejde. 
Det  var  sandsynligvis  meget  lille,  og  vi  har  ingen  oplysnin- 
ger om  det.  Det  samme  gælder  enhver  anden  lignende 
bygning,  der  er  rejst  af  de  første  hellige  til  Herren  i  det 
første  århundrede  efter  Kristus.  Q 

PRÆSIDENT  HUGH  B.  BROWN 
af  det  Første  Præsidentskab 


De  sidste  dages  helliges  opfattelse 

af  ægteskabet 


Ægteskabet  er  og  bør  være  et  sakramente.  Ordet 
sakramente  defineres  på  forskellig  måde,  men  blandt 
kristne  betegner  det  en  religiøs  handling  eller  ceremoni, 
der  udføres  af  én  der  har  den  rette  myndighed.  Det  er  en 
forpligtelse,  eller  højtidelig  pagt,  et  åndeligt  tegn  eller 
bånd  mellem  de  forlovede  parter  selv  og  mellem  dem  og 
Gud.  At  ægteskabet  blev  indstiftet  og  helliggjort  af  Herren 
selv  ses  af  følgende  citater:  „Derpå  sagde  Gud  Herren: 
Det  er  ikke  godt  for  mennesket  at  være  ene;  jeg  vil  gøre 
ham  en  medhjælp,  som  passer  til  ham! 

Derfor  forlader  en  mand  sin  fader  og  moder  og  holder 
sig  til  sin  hustru,  og  de  to  bliver  eet  kød."  (1.  Mos.  2:18,24.) 

Da  Jesus  drog  fra  Galilæa  og  kom  til  Judæas  kyst  på 
den  anden  side  af  Jordan,  fulgte  en  stor  skare  Ham,  og 
farisæerne  spurgte  Ham  angående  skilsmisse:  „Dertil  sva- 
rede Han  og  sagde:  Har  I  ikke  læst,  at  Skaberen  fra  be- 
gyndelsen skabte  dem  som  mand  og  kvinde 

og  sagde:  Derfor  skal  en  mand  forlade  sin  fader  og 
moder  og  holde  sig  til  sin  hustru,  og  de  to  skal  blive  eet 
kød? 

Så  er  de  da  ikke  længer  to,  men  eet  kød.  Derfor:  hvad 
Gud  har  sammenføjet,  må  et  menneske  ikke  adskille." 
(Matt.   19:4-6.) 

Det  er  tydeligt,  at  det  var  Guds  hensigt,  at  manden  og 
kvinden  skulle  blive  ét.  Ved  personligt  at  forrette  denne 
vielse,  helliggjorde  Han  indstiftelsen  af  ægteskabet.  Det 
er  en  normal,  sund  og  ønskværdig  tilstand  og  blev  ind- 
stiftet for  at  opfylde  Guds  formål  på  jorden. 


Døbefonterne  i  templerne  hviler,  ligesom  denne  i  Salt  Lake  Tem- 
plet, på  tolv  okser. 

Det  er  det  centrale  element  ved  oprettelsen  af  et  hjem. 
Det  er  mere  end  en  menneskelig  institution,  der  ude- 
lukkende skal  reguleres  ved  sædvane  og  borgerlig  lov. 
Det  er  mere  end  en  kontrakt  som  middel  til  at  håndhæve 
den  moralske  lov.  Det  er  eller  bør  være  et  religiøst  sakra- 
mente, hvorved  manden  og  kvinden  højtideligt  påtager  sig 
at  samarbejde  med  Gud  i  Hans  erklærede  formål,  nemlig 
at  gøre  det  jordiske  liv  og  dødeligheden  tilgængeligt  for 
Hans  åndelige  børn  og  tilvejebringe  deres  udødelighed  og 
evige  liv. 

Der  er  folk  som  siger,  at  det  højeste,  det  helligste  og 
mest  ønskværdige  liv  kan  opnås  uden  for  ægteskabspag- 
ten. Med  andre  ord  vil  de  forbyde  dem,  som  søger  den 
højeste  herlighed,  at  blive  „besmittet  ved  fysiske  og  dyre- 
lignende  forbindelser."  Der  findes  ingen  bekræftelse  i 
skriften  på  en  sådan  lære.  I  Ordsprogenes  Bog  læser  vi: 
„Fandt  man  en  hustru,  fandt  man  lykken  og  modtog  nåde 
fra  Herren."  (Ordsp.  18:22.)  Og  apostlen  Paulus  sagde 
i  brevet  til  Timoteus:  „Men  ånden  siger  med  klare  ord,  at 
i  de  sidste  tider  skal  nogle  falde  fra  troen,  idet  de  lytter 
til  forførende  ånder  og  dæmoners  lærdomme, 

forledte  dertil  af  hykleri  hos  løgnlærere,  som  er  bræn- 
demærkede i  deres  egen  samvittighed. 

De  forbyder  ægteskab  og  kræver  afhold  fra  spiser, 
som  Gud  har  skabt  til  at  nydes  med  taksigelse  af  dem,  der 
tror  og  er  nået  frem  til  sandhedserkendelse."  (1  Tim.  4:1-3, 
kursiv  tilføjet.)  Og  i  Lære  og  Pagter  læser  vi:  „Atter  siger 
jeg  jer:  Den,  der  forbyder  ægteskab,  er  ikke  af  Gud,  thi 
ægteskabet  er  indstiftet  af  Gud  for  menneskene."  (L  &  P. 
49:15.) 

De  sidste  dages  hellige  tror,  at  for  at  opnå  det  bedste 
i  livet  og  den  største  lykke  i  denne  verden  og  i  den  næste, 
må  mænd  og  kvinder  vies  i  templet  for  tid  og  evighed. 
Uden  tempelvielsens  beseglingsordinanser  kan  mennesket 
ikke  opnå  en  gudlignende  tilstand  eller  modtage  en  fylde  af 
glæde,  fordi  den  ugifte  er  ikke  et  helt  menneske,  er  ikke 
fuldstændig. 

For  en  sidste  dages  hellig  findes  der  kun  én  form  for 
vielse,  som  er  fuldt  akceptabel,  og  det  er  tempelvielse  eller 
celestial  vielse,  som  kun  kan  udføres  i  Kirkens  templer. 
Templer  bygges  og  indvies  til  Herrens  hellighed  for  at 
skaffe  et  sted,  hvor  åndelige  og  evige  ceremonier  og 
ordinanser  kan  udføres.  Selv  om  vi  godkender  borgerlige 
vielser,  der  udføres  af  præster  i  andre  kirker,  og  borger- 
lige vielser,  der  udføres  af  embedsmænd,  eller  af  andre 

der  er  lovligt  bemyndiget  til  at  udføre  dem,  tror  vi  at  kun 
i  et  Guds  tempel  kan  der  foretages  en  vielse  for  tid  og 
evighed,  og  så  kun  af  en  der  har  den  myndighed,  som  Kri- 
stus gav  Peter,  da  Han  sagde:    hvad   du   binder  på 

jorden,  det  skal  være  bundet  i  himlene  .  .  ."  (Matt.  16:19.) 

Man  hentyder  til  denne  myndighed  i  skriften  som  „Him- 
merigets nøgler,"  (Idem)  og  ved  det  celestiale  ægteskab 
åbner  disse  nøgler  døren  til  dette  rige. 

Mennesket  har  visse  grundbehov  ■ — ■  moralske,  sociale, 
biologiske  og  åndelige  —  og  disse  kan  kun  opfyldes  fuld- 
stændigt i  den  af  Gud  ordinerede  institution,  evigt  ægte- 
skab. 

For  at  kunne  leve  et  rigt  liv  her  og  et  evigt  liv  herefter 
må  mennesket  elske  og  blive  elsket,  tjene  og  ofre,  have 
ansvar  og  udøve  de  skabende  kræfter,  som  Gud  har  givet 

ham jeg  er  kommet,  for  at  de  skal  have  liv  og  have 

overflod."  (Johs.  10:10.) 

Men  måske  ligger  ægteskabets  største  værdi  ikke  i 
det,  som  tilfalder  den  enkelte  mand  og  kvinde.  Formålet 
med  deres  forening  er  antydet  i  begyndelsen  ved  Herrens 
befaling:  „Bliv  frugtbare  og  mangfoldige  og  opfyld  jorden, 
gør  eder  til  herre  over  den  .  .  ."  (1.  Mos.  1:28.)  I  det  rette 
ægteskab  er  der  mulighed  for  mennesket  til  at  virkeliggøre 
sin  naturlige  trang  til  at  være  skabende  og  produktiv.  Dette 
kan  kun  opfyldes  og  nydes  på  rette  måde  i  ægteskabet,  ved 
at  føde  børn  og  opdrage  børn.  Forældre  bør  erindre,  at  de 
børn,  der  fødes  dem  —  deres  børn  —  også  er  Guds  børn. 
Han  er  Fader  til  deres  åndelige  legemer,  og  i  den  førjor- 
diske tilværelse  sørgede  han  viseligt  for,  at  den  evige 
materie  og  den  evige  ånd  var  uadskilleligt  forbundne  og 
modtager  en  fylde  af  glæde.  Sidste  dages  hellige  tror 
derfor,  at  Gud  virkelig  er  den  tredie  part  i  dette  forhold,  og 
at  det  at  bringe  børn  til  verden  inden  for  det  guddommeligt 
stadfæstede  ægteskab  er  en  del  af  Hans  plan  om  at  tilve- 
jebringe udødelighed  og  evigt  liv  for  mennesket. 

Da  vor  Herre  Jesus  betegnede  kærlighed  til  Gud  og 
kærlighed  til  næsten  som  de  to  store  bud,  herliggjorde 
Han  kærligheden.  Ja,  vi  får  at  vide,  at  Gud  er  kærlighed. 
Ligesom  Gud  er  evig,  må  kærligheden  derfor  også  være 
evig,  og  dens  frugter  og  velsignelser  er  beregnet  til  at 
fortsætte  gennem  de  kommende  evigheder.  Men  når 
man  skal  nyde  den  evige  kærligheds  privilegier  og  fordele, 
hvor  det  drejer  sig  om  ægtemænd  og  hustruer,  forældre  og 
børn,  da  er  den  ordinanse,  som  bekræfter  og  helliggør 
dette  det  smukkeste  af  alle  forhold,  ikke  antagelig,  hvis 
den  indeholder  begrænsningen  „indtil  døden  skiller  jer." 
For  at  familieforhold  og  ægteskabelige  forbindelser  kan 
være  evige,  må  ægteskabskontrakten  absolut  fastslå  „for 
tid  og  al  evighed." 

Alle  mennesker  burde  være  klar  over  deres  ansvar 
over  for  deres  afkom  og  de  pagter  de  indgår  i  forbindelse 
hermed.  Da  Herren  sagde:  „Vi  kan  ikke  fuldkommes  uden 
dem"  (L.  &  P.  128:18),  hentydede  Han  til  en  kæde,  hvis 
led  strækker  sig  ind  i  fremtiden  så  vel  som  tilbage  til 
fortiden.  Ja,  i  virkeligheden  kan  vi  have  mere  direkte  an- 
svar for  dem,  som  er  betroet  os  i  dette  liv  end  for  vore  for- 
fædre. Vi  kan  ikke  blive  holdt  ansvarlige  for  vore  forfædres 
synder,  enten  det  er  noget  de  har  begået  eller  det  er  und- 
ladelsessynder, men  Han  har  advaret  os  om,  at  hvis  vore 


efterkommere  gør  noget  forkert  og  det  er  på  grund  af 
at  vi  har  svigtet  vor  pligt  over  for  dem,  da  vil  synden  hvile 
på  vore  hoveder. 

Blandt  de  velsignelser,  som  de,  der  opnår  den  højeste 
grad  i  det  celestiale  rige,  får,  er  den  velsignelse  evigt  at 
kunne  formere  sig,  hvad  der  blandt  andet  betyder,  at  selv 
efter  døden  kan  mennesker  vedblive  at  samarbejde  med 
Gud  ved  at  tilvejebringe  udødelighed  og  evigt  liv  til  men- 
nesket. 

De  sidste  dages  helliges  opfattelse  af  evig  fremgang 
omfatter  også  evig  udvikling,  evig  forøgelse  af  kundskab, 
magt,  intelligens,  viden  og  alle  de  andre  egenskaber  og 
evner,  som  bidrager  til  guddommelighed.  Men  i  Guds  hus- 
holdning kan  mennesket  ikke  opnå  denne  tilstand  af  fort- 
sat fuldkommenhed  i  sin  ufærdige  eller  ugifte  stand.  Der 
må  være  udvikling  og  forøgelse  af  hele  mennesket,  med 
andre  ord,  det  menneske  som  har  fundet  og  er  blevet 
forenet  med  sin  anden  halvdel. 

Denne  opfattelse  af  ægteskabet,  med  dets  guddom- 
melige perspektiv,  giver  ny  mening  og  betydning,  værdig- 
hed og  herlighed  til  tanken  om  ægteskab.  Med  denne 
opfattelse  vil  det  betænksomme  menneske  være  mere 
omhyggelig  og  opmærksom  ved  valget  af  sin  evige  led- 
sager. I  sandhed,  før  man  indgår  i  en  sådan  evig  kon- 
trakt, bør  både  mænd  og  kvinder  være  ydmyge  og  tænke 
sig  godt  om  og  andægtigt  søge  om  guddommelig  vejled- 
ning. 

Den  religiøse  ukrænkelighed  og  billigelse  af  ægte- 
skabsforholdet  bliver  i  høj  grad  forøget  og  værdsat,  når 
parret  før  ægteskabet  — ■  og  de  må  nødvendigvis  være  af 
samme  tro  —  begynder  med  det  samme  mål  for  øje.  De  må 
forberede  sig  og  være  værdige  til  at  modtage  den  hellige 
ordinanse  i  bygninger  hvor  kun  de  værdige  kan  komme 
ind.  Her  modtager  de  instruktioner,  indgår  pagter,  og 
derefter  lover  de  ved  alteret  hinanden  evig  kærlighed  og 
troskab  i  Guds  og  engles  nærværelse.  I  sandhed,  en  sådan 
opfattelse  og  skik,  tilligemed  de  ledsagende  forpligtelser, 
bidrager  til  bestandighed  i  hjemmet,  til  forherligelse  af 
ægteskabsinstitutionen  og  til  menneskesjælenes  frelse. 

Et  sådant  ægteskab  er  nødvendigvis  en  troskabsakt, 
indgået  i  overværelse  af  en  guddommelig  partner.  Der  må 
være  tro  og  mod  for  at  gennemføre  det,  for  at  holde  ud 
til  enden,  til  trods  for  vanskeligheder,  prøver,  skuffelser 
og  af  og  til  smertelige  tab. 

Når  man  akcepterer  betingelserne  og  forpligtelserne 
ved  dette  evige  kompagniskab,  må  man  være  klar  over 
at  fiasko  på  dette  område  betyder  næsten  total  fiasko.  Lige 
meget  hvor  stor  succes  et  menneske  har  på  andre 
områder,  så  vil  den  forfærdende  straf,  hvis  han  undlader 
at  imødegå  de  forpligtelser  han  er  gået  ind  på  ved  den 
evige  pagt,  være  tab  af  celestial  herlighed  foruden  at  han 
er  ansvarlig  for  de  tab  som  de  lider,  med  hvem  han  indgik 
kontrakten  og  som  han  er  ansvarlig  for. 

ægteskabet  er  indstiftet  af  Gud  for  menneskene. 

Derfor  er  det  lovligt,  at  en  mand  har  en  hustru,  og  de 
to  skal  blive  eet  kød,  for  at  jorden  kan  opfylde  formålet 
med  sin  skabelse,  og  blive  fyldt  med  det  bestemte  antal 
mennesker  i  overensstemmelse  med  deres  skabelse,  før 
verden  blev  til."  (Ibid.,  49:15-17.)  O 


218 


Arkitektens  tegning  viser  hvorledes  Ogden  Templet  vil  se  ud,  når  det  bliver  færdigt.  Provo  Templet  vil  blive  efter  samme  tegning. 


Forts,  fra  side  201 

Resultaterne  af  hans  mission  er  alle  vegne  omkring  os. 
Beviset  er  afgjort.  Der  kan  overhovedt  ikke  være  nogen 
tvivl.  Elijah  er  kommet.  En  af  de  største  profetier  er  blevet 
opfyldt.  Det  er  et  af  de  mest  overbevisende  af  alle  tiders 
tegn,  idet  det  bevidner,  at  Herrens  store  og  frygtelige  dag 
er  nær. 

Men  denne  udbredte  interesse  for  genealogi  bevidner 
ikke  blot  sandheden  af  Elijahs  komme;  den  giver  det 
samme  vidnesbyrd  om  de  mænds  guddommelige  kaldelse, 
for  hvem  han  viste  sig.  Den  forkynder  med  ubestridelig 
sandhed,  at  de  mænd,  som  modtog  Elijah  i  det  tempel  i 
Kirtland,  var  udvalgt  af  den  Almægtige,  og  at  det  værk,  de 
indstiftede  ved  Elijahs  hjælp,  var  inspireret  fra  himlen. 

Gennem  åbenbaringer  fra  Gud  og  bemyndiget  gennem 
engles  betjening,  organiserede  de  Jesu  Kristi  Kirke  af 
Sidste  Dages  Hellige  og  gengav  til  verden  Kristi  Evan- 
gelium i  dets  renhed.  De  blev  ordineret  til  Præstedømmet 
af  Peter,  Jakob  og  Johannes,  og  med  den  magt  forkyndte 
de  påny  Evangeliet  i  dets  gengivne  enkelthed. 

De  forkyndte  formålet  med    Elijahs   komme   og   hvad 


der  lå  bagved  det,  at  han  skulle  „vende  børnenes  hjerter 
til  deres  fædre". 

De  forkyndte,  at  denne  genealogiske  interesse  har  en 
bestemt  plads  i  Frelsens  Plan,  en  direkte  forbindelse  med 
det  fundamentale  i  den  kristne  religion. 

Derfor  har  vi  —  som  resultat  af  Elijahs  mission  i  vor 
tid  —  en  dobbelt-aktivitet  på  jorden.  For  det  første  er 
der  en  verdensomspændende  aktivitet  i  udarbejdelsen 
af  familieoptegnelser  og  anetavler  og  i  at  sørge  for  den 
nødvendige  identifikation  af  dem,  som  har  levet  på  jorden, 
men  nu  er  døde. 

For  det  andet  er  der  den  intense  aktivitet  blandt  Jesu 
Kristi  Kirke  af  Sidste  Dages  Hellige  med  at  bygge  templer 
og  udføre  Evangeliets  hellige  ordinanser  i  dem,  således 
at  alle,  som  kommer  til  Kristus,  kan  blive  frelst  i  Hans  Rige. 

Dette  tempelarbejde  kunne  ikke  blive  udført  uden  den 
identifikation,  der  fremskaffes  gennem  denne  verdensom- 
spændende, genealogiske  undersøgelse.  De  to  aktiviteter 
går  hånd  i  hånd  for  at  udføre  Herrens  værk,  således  som 
det  blev  indstiftet  af  profeten  Joseph  Smith  og  nu  videre- 
føres af  hans  folk. 

Derfor  er  det,  „Mormonerne"  bygger  templer!  Q 

